text:
Monday, September 30, 2013
Hygga síggj
Ein millión meira til Mentanargrunn Landsins næsta ár. Í uppskotinum til fíggjarlóg fyri 2014 verður skotið upp at hækka játtanina til Mentanargrunnin við 1 mill. kr til 5,7 mill. krónur. Í ár lækkaði játtanin við 1,2 mill. kr samanborið við 2012, so nú nærkast vit aftur upphæddini, sum var sett av fyri tveimum árum síðani. Eg dugi ikki at síggja, um peningurin bara er fluttur aðrastaðni frá, men her stendur at mentan verður uppraðfest, so kanska er hetta bara ordiliga góð tíðindi.
Posted by Listin at 11:02 AM
Labels: IS, list og samfelag
Elsa Súsanna Dalsgaard konsert týskvøldið í Norðurlandahúsinum
Konsertfelagið
Dato fyri konsertirnar hjá Elsu Súsonnu Dalsgaard og Tore Dingstad eru broyttir. Konsertin í Norðurlandahúsinum er flutt til týskvøldið 1. oktober kl. 19:30 og konsertin í Mentanarhúsinum í Fuglafirði verður í kvøld tann 30 September kl. 19:30. Vælkomin!
Posted by Listin at 7:18 AM
Labels: Tíðindaskriv, Tónleikur
Sunday, September 29, 2013
Byggilist snýr seg ikki bert um vakurleika
Gamalt og nýtt
Føroyska lyndið til at dyrka tað farna er innan byggilistina eftir øllum at døma avmarkað til ávísar avgamlar bygningar við flagtekju. Hetta sæst, nú umbyggingin av bygningum á Vestaru Vág er partvíst liðug, og gamla Saltsølan er transformerað til ein snøggan, men fullkomiliga anonyman bygning. Undirritaða hevur fleiri ferð gjørt vart við, at okkum tørvar størri byggilistarligt fyrilit, men eg havi altso eisini tosað við fleiri arkitektar, sum halda tað sama. T.d. heldur Gunnar Hoydal, arkitektur og rithøvundur, at farast má fram við varsemi og við greiðari ætlan um, hvat kann fáast burtur úr umbygging og nýbygging.
Tórshavnar Kommuna hevur kunngjørt, at Vinnuhúsið Vestara Vág um stutta tíð verður veruleiki í teirri umbygdu Saltsøluni. Húsið skal eftir øllum at døma vera partur av einum Silicon Valley átøkum vinnuøki mitt í føroyska høvuðsstaðnum og tá yvirritaða nú fer at finnast at verkætlanini, er tað ikki avvarðandi arkitektavirki, sum hevur staðið fyri byggjarínum, sum verður brikslað. Als ikki. Ábyrgdina fyri tí, sum hendir á økinum eigur byggiharrin, Tórshavnar Kommuna, sum uttan fyrilit er farin í holtur við at beina fyri ídnaðarsøguligum dýrgripum á einum tí áhugaverdasta økinum í okkara høvuðstaði. Saltsølubygningurin er farin, og Bacalaobygningurin er væl á veg, og tá arbeiðið er liðugt verða flest spor av fortíð og av upprunasamleikanum á Vestaru bryggju ruddað burtur í eini penleikans ruddingaraldu.
Silicon Valley í Havn?
Vinnan er grundleggjandi týdningarmikil og skal hava góðar umstøður - tað vita og góðtaka tey flestu. Tað er verri at fata og góðtaka, hví vinnan skal vera ómentað, hví hon skal hava so andleysar karmar. Tað mátti verið møguligt onkursvegna at sameina tingini. Vit sóu sama trupulleika á Tvøroyri herfyri, tá Varðin Pelagic ikki tók sær tykni av mentanarsøguligu dýrgripunum á bryggjuni har, fyrr enn virkið í roynd og veru varð tvungið til at taka atlit. Sjúrður Olsen úr Vinnunevndini í Tórshavnar Kommunu hevur í fjølmiðlunum greitt frá m.a., at Vinnunevndin ímyndar sær eitt kveikingarstað eins og "Silicon Valley" á Vestaru bryggju, og at Saltsølubygningurin verður nútímansgjørdur fyri umleið 45 milliónir kr. Bygningurin skal nýtast til at hýsa fyritøkur, sum hava eitthvørt við sjógvin at gera, og pláss verður fyri 15 til 20 fyritøkum. Gamaní er umvælda Vinnuhúsið við Vestaruvág snotiligt við nýmótans glasfasadu, men hesin kaldi, blái glasbygningurin fær meg at sakna tann kiksaða, løgna Saltsølubygningin við smáu flisunum á grundini og eg haldi, at umvælingin sum heild sær út til at vera framd uttan atlit til hvussu bygningurin sá út fyrr. Hetta sama er við at henda við tí fína hvíta og bláa Bacalaobygninginum við teimum serstøku maskinhallargluggunum, har fasadan, sum vendir út móti sjónum og sum sæst frá flatskattabrúnni við Kaffihúsið í Vágsbotni, longu er broytt munandi.
Bacalao fyrr
Bacalaobygningurin nú, klæddur við stálplátum á einu síðuni
Føroyingar virðismeta tað avgamla
Samanumtikið tykist tað sum um, at føroyingar í stóran mun virðismeta og romantisera estetikkin frá gamla bóndasamfelagnum, hús við flagtekjum osfr., sum vit fegin vilja varðveita, meðan lítil og eingin áhugi er fyri bygningum frá fimtiárunum, teimum mongu smáu blikkklæddu húsunum (sum verða klædd við træ) ella gomlum ídnaðarbygningum. Í størri býum kring allan heimin verður stórur dentur lagdur á at varveita ídnaðarøki og ídnaðarbygningar, tí teir eru sermerktir og partar av søguni hjá býnum. Hugsa vit ein bý sum eina livandi organismu, ið skal skal mennast og liva yvir tíð, skulu nýggj nútíðar íkast heilt vist leggjast afturat javnan, samstundis sum vit verja og bókstavliga byggja víðari á tey søguligu sporini í staðin fyri at viska tey út. Í fleiri býum i Europa eru gamlir ídnaðarbygningar friðaðir og fleiri verða brúktir til listasøvn og annað mentanarligt. Í Keypmannahavn er tað spennandi, sum verður gjørt við risastóra økið hjá Carlsbergfyritøkuni í løtuni. Stóra europeiska Eurovision sangkappingin verður í Keypmannahavn komandi ár, har grand prixið fer at ganga fyri seg í B&W bygningunum á Refshaleøen. Eingin ivi er um, at hetta hongur saman við tí serstaka rustikka autenticitetinum, sum merkir hesar bygningum. Mentan og list trívist væl í gomlum ídnaðarbygningum, tað sæst í Tate Modern í London og nógvar aðrastaðni. Eisini í Føroyum gongur ymiskt mentanarligt fyri seg í gomlum ídnaðarbygningum, í Klaksvík, á Tvøroyri og í Havn í pakkhúsunum og í Østrøms fabrikk, har mentanarvirksemið blómar. Grøni bygningurin á Rundingi hevur í nøkur ár hevur verið brúktur til listahøll og atelier, hetta er skilagott og hesin bygningurin við stóru skipatekningunum í gólvunum verður vónandi varðveittur.
Eitt spennandi býarøki
Vestara Bryggja verður av arkitektum mett sum eitt tað mest spennandi býarøki í Føroyum, mitt í býnum og so er økið velduga stórt sum allur miðbýurin alt Reyn, frá Áarvegnum niðan Tinghúsvegin til Bøkjarabrekku yvir til Tórsgøtu og oman aftur á Vestaru Vág, alt hetta økið sum á mangan hátt liggur sum ein stórur framtíðar møguleiki. Men á hesum økinum eru lutfalsliga fáir av bygningunum, sum kunna sigast at hava eitt ávíst varðveitingarvert virði og tí kann tað undra, at júst Saltsølan og Bacalao/Fiskavirking, sum hava verið við til at skapt serstaka ídnaðarsamleikan í økinum, skulu broytast fyrst. Vinnuhúsið kundi t.d. verið bygt sum nýggjur bygningur yvir av einari skynsamt renoveraðari Saltsølu- ella Bacalao fasadu, hetta kundi veruliga skapt eitt dynamiskt býarrúm við hópin av møguleikum. Eftir tekningini at døma, so verður næstan onki byggilistarligt spor av týdningi eftir á Vestaru Bryggju tá allur Bacalaobygningurin eisini er renoveraður sambært ætlanini og tað haldi eg vera ómetaliga skeivt og eg skilji ikki, at eingin arkitektur talar at, t.d. býararkitekturin - ella er nakar býararkitektur yvirhøvur til í løtuni í Tórshavn? Eg sakni yvirhøvur atlit og reaktiónir, tá eldri bygningar verða tiknir burtur. - "Latið ei søguna doyggja" syngja vit av hjarta, men meina tað eftir øllum at døma bara, tá tað snýr seg um bygningar, sum frammanundan eru friðaðir og sum vit tessvegna vita hava onkran mentanarligan týdning, t.d. á Tinganesi og á Reyni, og heldur ikki har er virðingin serliga stór, tá Tórshavnar Kommuna kann finna uppá at seta gomlu søguligu Pæsastovu í Bringsnagøtu uppá ein sølulista. Tað var jú har, pionerurin Jens Christian Svabo livdi og har hansara virðismikla nótaskráseting av samtíðartónleikinum varð funnin. Eiga vit ikki í okkara lítla høvuðstaði at halda fast í tílíkum mentanarsøguligum og ídnaðarsøguligum bygningum. Gamli kjøtbýurin í Keypmannahavn er dømi um ein tílíkan ídnaðarsøguligan býarpart, sum í umvælingini varð varðveittur í gomlum funktionalistiskum stíli, og sum er livnaður upp sum kreativur og listarligur miðdepil í danska høvuðstaðnum.
Havnin innan fyri Stóragarð
Gunnar Hoydal var býararkitektur í Havn í 25 ár frá 1972 til 1997, og í fjør var hann við til at gera visionera bóklingin "Havnin innan fyri Stóragarð", sum m.a. umrøddi alt økið á Vestaru Bryggju, sum hann metir vera týdningarmesta økið í Havnini: "Tað er stórt og vítt, mitt í býnum, men illa farið við stórum og tómum bygningum, sum ikki vita, hvat skal verða og hvussu, men við nógvum møguleikum. Í bóklinginum verður skotið upp at skapa eitt virkið umhvørvi fyri gransking og hægri lestri og lata Fróðskaparsetrið vaksa av Debesartrøð og oman móti bryggjuni. Ivasamt er enn, hvussu verður við fiskavirking her, men annað virksemi kundi verið við vørumenning, skipasmíði og havrannsóknum, og eitt virkið listaumhvørvi kundi verið í einum parti av teimum gomlu bygningunum. Oljugoymslurnar eiga at verða fluttar burtur úr býnum, og har kundi í staðin verið bygdar lestraríbúður." Víst verður í bóklinginum eisini til royndir aðrastaðni, t.d. Carlsberg í Keypmannahavn og Urban Live Lab í Tokyo.
Saltsølubygningurin fyrr
Vinnuhúsið - gamli saltsølubygningurin
Saknar ikki saltsølubygningin
Gunnar Hoydal harmast ikki um umbyggingina av Saltsøluni, sum hann altíð hevur hildið verið ein heldur misháttan og kaldan bygning, sum í nógv ár hevur havt tørv á umvæling og ábøtum: "Tað serstaka er í grundini støddin á honum og teir nógvu fermetrarnar í honum, men ljósviðurskiftini innan eru vánalig, tí vindeygu eru ikki í síðuni móti Bacalao. Tunnuvirki var inni har í sínari tíð, tá sildafiskiskapurin var upp á tað besta, og søgan um saltið er áhugaverd, men byggisøguliga er virðið ikki stórt. Eg haldi, at tað nú er ein meira hugaligur bygningur at síggja til, men tað er at undrast á, at hetta stóra arbeiðið er gjørt uttan at vita rættiliga, hvat skal vera í honum. Tað er ein øvugt mannagongd, tí vanliga er avgerandi takið í einari byggiætlan at vita gjølla, hvat skal verða í bygninginum."
Eitt saknað skrímsl
Viðvíkjandi teimum byggilistarligu fyrilitunum fyri verandi bygningum er altíð ráðiligt at fara varliga fram, heldur Gunnar Hoydal og heldur fram: "Eg hugsi ofta um tvey dømi, sum tóku seg upp ta fyrstu tíðina, eg var býrarkitektur í Havn. Annað var bilaverkstaðurin hjá Júst Sivertsen í gamla býnum. Tað var ein stórur betongbygningur, mitt ímillum tey lágu húsini á Bakkahellu. Arbeiðið upp á bilarnar fór fram í kjallaranum og í túninum, og lastbilarnir vóru hægri enn tekjurnar á flestu grannahúsunum. Men at keypa bygningin við tí eina endamáli at taka hann niður, tað var í fyrstani ovboðið hjá fleiri býráðslimum. Tað bar kortini til, og í dag er urtagarðurin vestan fyri bæði húsini í Kina eitt prýði í býnum. Hitt dømi er gamla Perlan, sum stóð á trýkantinum millum Mylnugøtu og brekkuna niðan á Bryggjubakka. Eingin vinkul var beinur, annar skjøldurin var breiður, hin lágur, rukkupláturnar vóru skoyttar og rustaðar: Hon var eitt skrímsl, men hevði tað yndið, sum roynd og láturmild fólk eiga. Zacharias Heinesen hevði átt Perluna, William hevði havt sína málarastovu uppi á loftinum, og úr miðhæddini komu tónar frá ungdómi, sum royndi nýggjar og øðrvísi leiðir. Húsið hevði søgu og týdning í býarmyndini, men knappliga ein dagin var hon burtur, tikin av ósemju í býráðnum. Síðani havi eg saknað hana, nú í 33 ár".
Bacalaobygningurin má varðveitast
Gunnar Hoydal tekur samanum: "Tað byggilistarliga er ikki bara tað vakra, tað eru eisini søgurnar og tað søguliga. Tí er rætt at fara fram við fyriliti og varsemi og við greiðari ætlan, hvat kann fáast burtur úr umbygging ella nýbygging. Eftir mínum tykki er lítið av bygningum við byggilistarligum áhuga á Vestaru Bryggju uttan bygningurin hjá Bacalao, sum er eitt tað seinasta verkið hjá H.C.W Tórgarð, arkitekti. Tað eigur at verða varðveitt í sínum upprunaliga líki".
Hóast Bacalaobygningarnir eru slitnir og skoyttir er talan um eitt vakurt bygningsverk, sum eigur at verða varðveitt.
Gamli Saltsølubygningurin og saltsiloin
Fleiri av gomlu bygningunum eru klæddir við metalbylgjuplátum
Byggilistarliga er økið sera kloddut og sjarmerandi, her er ein gul hurð uttan fyri skeltið Thorshaven Shipyard
Kinna Poulsen
Posted by Listin at 2:15 PM
Hválvið er ikki til
Hválvið er ikki til, bert rúm -
rúmið er ikki til, endaleyst -
kanska bert tíð, ið brestur
og stendur í stað
um somu tíð!
Men vit eru her:
apan lítla, hundurin,
køtturin,
kjúklingarnir smáu,
ið bíða tín -
vit eru er:
evstu røktarmenn foldarinnar.
Installatión: Tóroddur Poulsen
Yrking: Regin Dahl
Posted by Listin at 9:51 AM
Saturday, September 28, 2013
Gul orka í Steinprenti - Gul energi i Steinprent
Í gjár klokkan 16 læt upp ein gul framsýning í Steinprenti. Eg helt eina stutta røðu um gula orku og um at taka støði í listini. Eg greiddi frá um steinprentið "maanens duuer" (2000) hjá Anker Mortensen, sum av fyrstan tíð gav mær hugskotið at gera eina gula framsýning og um myndirnar hjá Jonas Hvid Søndergaard, sum mintu meg aftur á gula hugskotið. Eg lýsti onkrar av myndunum á framsýningini, og kom inn á fínu yrkingina hjá Róa Patursson "Skærur vindur" og kórverkið hjá Sunleif Rasmussen, har hann tulkar yrkingina og haðani hugleiddi eg um gulan tónleik og synestetisk fyribrigdi. Eg havi gloymt røðuna á einari aðrari teldu enn heimatelduni, so fyribils seti eg inn tíðindaskrivið saman við nøkrum myndum frá í gjár. Takk til tey, sum vóru á fernisering. Framsýningin varir til 27.oktober.
Hon er uppkallað eftir einari vakrari árstíðaryrking hjá Róa Patursson, sum stendur í yrkingarsavninum Líkasum: Ljósið blaðar í teimum heystligu bløðunum/ Vindurin er skærur og gulnar í tínum hári./ Nú heilsa vit farvæl frá hvør sínum bera teigi./ Uttan at geva okkum til kennar. Sorgblíða, konsentreraða og fragmentariska yrkingin hjá Róa Patursson gløðir av skærum gulum litum eins og framsýningin, sum er á tremur í gulum myndum. Hetta eru bæði nýggj og gomul steinprent hjá seytjan føroyskum og útlendskum listafólkum. Summar myndir eru gular og aðrar eru fleirlittar, men við einum gulum høvuðstóna. Framsýningin snýr seg um gult, ið sum kunnugt er ljóssterkasti liturin av grundlitunum. Sambært Wassili Kandinsky hevur ein gulur rundingur lyndi til at ota seg frá miðjuni út móti áskoðaranum, meðan ein bláur rundingur myndar eina mótsetta konsentriska rørslu, sum flytir seg undan áskoðaranum. Gult er sambært hesari hugsjónini útvendur litur, sum dregur áskoðarin inn í myndina, men gult kann sanniliga eisini styggja. Tað valdast hvussu guli liturin er blandaður. Gult hevur eina ørgrynnu av úttrykksmøguleikum og inniheldur sín egna mótsetning, guli liturin kann tykjast ljósfylltur og lívgevandi, men kann eisini sýnast eitrandi og sjúkur. Keisaraguli liturin kann tykjast stórbærur sum bakgrund í náttúruvisiónum hjá Tróndi Patursson, meðan skríggjandi gula, polyesterglitrandi fótbóltsblusin hjá tí hyldliga, væl nøgda øldrekkandi fótbóltsfjepparanum hjá Peter Carlsen ikki sýnist serliga stórbær. Besnissaðar, men eisini elskuligar eru tær barnsligu verurnar hjá Kathrine Ærtebjerg og Onnu Seppalä, meðan abstraktiónirnar hjá Anker Mortensen eru poetiskar eins og skærur vindur og tað eru hugsaðu blómurnar hjá Fríðu Matras Brekku eisini, meðan gula myndin hjá Rannvá Kunoy liggur á markinum millum innihald og popp, millum figuratión og einki. Tað kann diskuterast hvussu gul hennara myndarøð "Litirnir hinumegin" er, men ein bleikur gulur litfarri tykist tó savnandi í hesum hugtakandi, stillu og flótandi kompositiónunum. Rundleittu formarnir í myndunum hjá Hansinu Iversen bylgja aftur og fram móti áskoðaranum, sum fær hug at søkka inn í tær og gerast eitt við gulu formunum. Gulu súkklistarnir hjá Tóroddi Poulsen eru bæði vakrir og stuttligir og tað er ferð á teirra rundferð á pappírinum. Tað sama er galdandi fyri fleiri av mynstrunum hjá Bjarne Werner Sørensen, ið eru organisk og samanhangandi sum eru tey partar av eini størri heild, kanska einum tónleikaverki. Í øllum førum eru rútmurnar altíð til staðar í myndunum hjá Bárði Jákupsson, eisini í teimum smáu prentunum við teirri lívgevandi gulu sólini, sum heilt víst skínur á ástardansin hjá teimum báðum fjallaverunum í fabulerandi lívsglaðu myndini hjá Bjørn Nørgaard. Heystið man vera yndisárstíðin hjá lista- og veiðimanninum Svend-Allan Sørensen í Føroyum, tí tá ber til at fáa fatur av røstum kjøti. Heitið á framsýningini hjá honum á Museum Jorn Country & Koncept sigur í grundini nógv um hansara kulu list, sum vit hava funnið okkurt gult avbrigdi av. Og er tað nakar, sum kennir glitrandi ljósið, sum blaðar í teimum heystligu bløðunum, so er tað Zacharias Heinesen, ið hevur tvær landslagsmyndir við á framsýningini, eina gula støðumynd og so lidna prentið. JohnKørner hevur teknað føroysk siðbundin at kalla postkortkend myndevni á cadmiumgula bakgrund og hetta gevur myndunum ein stuttligan og óhátíðarligan dám, ið spælir saman við fatanini, áskoðarin longu hevur av tí, sum avmyndað er. Saman við tí einfaldaða, flata úttrykkinum og teimum reyðu blettunum og slettinum, brýtur guli liturin alla naturalistiska illusión í myndunum. Prentini hjá Jonas Hvid Søndergaard eru frá í ár, og eru dømi um, at gult sanniliga eisini er ein andaligur litur. Á gulari grund hevur listamaðurin teknað ymisk spirituel symbol og geometriskar figuratiónir, men uttan at hesar á nakran hátt sýnast dogmatiskar ella trúboðandi. Heldur tykjast myndirnar andaliga opnar og lívsjáttandi. Gula kvøldmáltíðin hjá Torbirni Olsen er ein av litografisku variatiónunum, sum hann gjørdi av nøkrum altartalvumyndevnum. Torbjørn arbeiðir í skrivandi stund í Steinprenti. Hann er litmeistarin og ræðist ikki primerar litir, sum sanniliga eisini síggjast í teimum nýggju prentunum hjá honum, m.a. í einum lítlari hugnaligari mynd av Bringsnagøtu. Tað er nýggjasta myndin á framsýningini og hon var serstakliga væl dámd á ferniseringini.
.
Hon er uppkallað eftir einari vakrari árstíðaryrking hjá Róa Patursson, sum stendur í yrkingarsavninum Líkasum: Ljósið blaðar í teimum heystligu bløðunum/ Vindurin er skærur og gulnar í tínum hári./ Nú heilsa vit farvæl frá hvør sínum bera teigi./ Uttan at geva okkum til kennar. Sorgblíða, konsentreraða og fragmentariska yrkingin hjá Róa Patursson gløðir av skærum gulum litum eins og framsýningin, sum er á tremur í gulum myndum. Hetta eru bæði nýggj og gomul steinprent hjá seytjan føroyskum og útlendskum listafólkum. Summar myndir eru gular og aðrar eru fleirlittar, men við einum gulum høvuðstóna. Framsýningin snýr seg um gult, ið sum kunnugt er ljóssterkasti liturin av grundlitunum. Sambært Wassili Kandinsky hevur ein gulur rundingur lyndi til at ota seg frá miðjuni út móti áskoðaranum, meðan ein bláur rundingur myndar eina mótsetta konsentriska rørslu, sum flytir seg undan áskoðaranum. Gult er sambært hesari hugsjónini útvendur litur, sum dregur áskoðarin inn í myndina, men gult kann sanniliga eisini styggja. Tað valdast hvussu guli liturin er blandaður. Gult hevur eina ørgrynnu av úttrykksmøguleikum og inniheldur sín egna mótsetning, guli liturin kann tykjast ljósfylltur og lívgevandi, men kann eisini sýnast eitrandi og sjúkur. Keisaraguli liturin kann tykjast stórbærur sum bakgrund í náttúruvisiónum hjá Tróndi Patursson, meðan skríggjandi gula, polyesterglitrandi fótbóltsblusin hjá tí hyldliga, væl nøgda øldrekkandi fótbóltsfjepparanum hjá Peter Carlsen ikki sýnist serliga stórbær. Besnissaðar, men eisini elskuligar eru tær barnsligu verurnar hjá Kathrine Ærtebjerg og Onnu Seppalä, meðan abstraktiónirnar hjá Anker Mortensen eru poetiskar eins og skærur vindur og tað eru hugsaðu blómurnar hjá Fríðu Matras Brekku eisini, meðan gula myndin hjá Rannvá Kunoy liggur á markinum millum innihald og popp, millum figuratión og einki. Tað kann diskuterast hvussu gul hennara myndarøð "Litirnir hinumegin" er, men ein bleikur gulur litfarri tykist tó savnandi í hesum hugtakandi, stillu og flótandi kompositiónunum. Rundleittu formarnir í myndunum hjá Hansinu Iversen bylgja aftur og fram móti áskoðaranum, sum fær hug at søkka inn í tær og gerast eitt við gulu formunum. Gulu súkklistarnir hjá Tóroddi Poulsen eru bæði vakrir og stuttligir og tað er ferð á teirra rundferð á pappírinum. Tað sama er galdandi fyri fleiri av mynstrunum hjá Bjarne Werner Sørensen, ið eru organisk og samanhangandi sum eru tey partar av eini størri heild, kanska einum tónleikaverki. Í øllum førum eru rútmurnar altíð til staðar í myndunum hjá Bárði Jákupsson, eisini í teimum smáu prentunum við teirri lívgevandi gulu sólini, sum heilt víst skínur á ástardansin hjá teimum báðum fjallaverunum í fabulerandi lívsglaðu myndini hjá Bjørn Nørgaard. Heystið man vera yndisárstíðin hjá lista- og veiðimanninum Svend-Allan Sørensen í Føroyum, tí tá ber til at fáa fatur av røstum kjøti. Heitið á framsýningini hjá honum á Museum Jorn Country & Koncept sigur í grundini nógv um hansara kulu list, sum vit hava funnið okkurt gult avbrigdi av. Og er tað nakar, sum kennir glitrandi ljósið, sum blaðar í teimum heystligu bløðunum, so er tað Zacharias Heinesen, ið hevur tvær landslagsmyndir við á framsýningini, eina gula støðumynd og so lidna prentið. JohnKørner hevur teknað føroysk siðbundin at kalla postkortkend myndevni á cadmiumgula bakgrund og hetta gevur myndunum ein stuttligan og óhátíðarligan dám, ið spælir saman við fatanini, áskoðarin longu hevur av tí, sum avmyndað er. Saman við tí einfaldaða, flata úttrykkinum og teimum reyðu blettunum og slettinum, brýtur guli liturin alla naturalistiska illusión í myndunum. Prentini hjá Jonas Hvid Søndergaard eru frá í ár, og eru dømi um, at gult sanniliga eisini er ein andaligur litur. Á gulari grund hevur listamaðurin teknað ymisk spirituel symbol og geometriskar figuratiónir, men uttan at hesar á nakran hátt sýnast dogmatiskar ella trúboðandi. Heldur tykjast myndirnar andaliga opnar og lívsjáttandi. Gula kvøldmáltíðin hjá Torbirni Olsen er ein av litografisku variatiónunum, sum hann gjørdi av nøkrum altartalvumyndevnum. Torbjørn arbeiðir í skrivandi stund í Steinprenti. Hann er litmeistarin og ræðist ikki primerar litir, sum sanniliga eisini síggjast í teimum nýggju prentunum hjá honum, m.a. í einum lítlari hugnaligari mynd av Bringsnagøtu. Tað er nýggjasta myndin á framsýningini og hon var serstakliga væl dámd á ferniseringini.
.
Gul energi i Steinprent
Lyset blader i de høstlige blade
vinden er ren og gulner i dit hår
nu hilser vi farvel fra hver sin høstede lod
uden at give os til kende
Indgangsverset til Steinprents gule efterårsudstilling i Steinprent stammer fra et årstidsdigt af Rói Patursson, som med udgangspunkt i efteråret belyser livets absurditet sådan som det tager sig ud i slagskyggen af dødens trættende nødvendighed. Melankolien rammer vores grundlæggende ensomhed i tilværelsen, der kun giver mening glimtvis i sanselige, kærlighedsfyldte øjeblikke. Selv om Rói Paturssons digtfragment gløder af rene, gule farver, er tonen stærkt melankolsk og mørkeblå. Udstillingen indeholder nye og ældre litografier af 18 nordiske billedkunstnere, som enten er gule, eller som kuratoren påstår, er drevet af en gul energi, selv om de i virkeligheden kan være nok så flerfarvede. Gult er som bekendt den lysstærkeste af grundfarverne. Ifølge den russiske kunstner Wassili Kandinsky vil en gul cirkel automatisk bevæge sig ud fra centrum mod beskueren, mens en blå cirkel går den anden vej i en koncentrisk bevægelse, der flytter sig fra beskueren. Gult er ifølge denne opfattelse en udadvendt farve, der inddrager beskueren i billedrummet, men gult kan jo også i den grad virke frastødende. Det kommer an på hvordan den gule farve er blandet. Gult kan forekomme lysende og livgivende, men kan også virke giftig og syg. Mens John Kørners cadmiumgule litografier på én gang synes humoristiske og skønne i skildringen af de ærkefærøske mennesketyper og naturscenarier, er der noget udpræget spirituelt over Jonas Hvid Søndergaards kalejdoskopiske citrongule abstraktioner, men det er en storslået åndelighed, der gavmildt inddrager beskueren. Kejsergul og prægtig er farven, når vi oplever den som baggrund for Tróndur Paturssons abstrakte naturvisioner, imens der ved gud ikke er noget storslået over Peter Carlsens fedladne fodboldentusiast i den skriggule polyesterknitrende fodboldbluse. Således spænder den gule udstilling over ironi og oprigtighed, over højtidelighed og humor i figurative og nonfigurative billeder af atten fremragende nordiske samtidskunstnere:
Tróndur Patursson, Peter Carlsen, Kathrine Ærtebjerg, Anna Seppalä, Anker Mortensen, Daniel Milan, Fríða Matras Brekku, Rannvá Kunoy, Hansina Iversen, Tóroddur Poulsen, Bjarne Werner Sørensen, Bárður Jákupsson, Bjørn Nørgaard, Svend-Allan Sørensen, Zacharias Heinesen, John Kørner, Jonas Hvid Søndergaard og Torbjørn Olsen. Kurator: Kinna Poulsen.
Posted by Listin at 8:45 AM
Labels: Fernisering, Framsýningar, KP, Myndlist
Friday, September 27, 2013
List og vísindi í Östrøm
Í Östrøm á Skálatrøð er vísindavøka í dag og í Steinprent fyrireika tey framsýning, sum letur upp klokkan 16.
Posted by Listin at 11:22 AM
Thursday, September 26, 2013
Ein bók liggur á borðinum og suðar...
Eg sá hesa eiggiligu bókina í bókhandlinum í dag og mátti hava hana alt fyri eitt, so nú liggur hon her á borðinum og suðar stillisliga. Kanska er hon móð, ella møguliga sjóðar hon av samkenslu, tí hon veit av, at eg ikki havi tíð at lesa hana, við tað at eg havi verið til jarðarferð og vaskað klæðir og enn mangli at fyrireika dagin í morgin og als ikki skal sita og lesa yrkingar í kvøld. Men eg havi allíkavæl sníkt meg til at lesa eina av yrkingunum, sum eg tilvildarliga datt fram á, hon stendur á síðu 31 og er nokkso eyðkend fyri yrkjaran. Tað vil siga, at hon er framúr góð, evnisliga einføld og gjøgnumførd við surrealistiskum brá og eini greiðari rørslu, sum í einum fangar barndóm og lívsins treytir og vendir teimum við.
stendur á
hondunum
og
minnini
renna sum
sandur
niður í
høvdið
og
tú jarðast
í svørtum
barndómi
s.31 í Einglasuð hjá Tóroddi Poulsen
(KP)
Posted by Listin at 10:10 PM
Eivør Pálsdóttir heiðrað av DJFBA
Eivør Pálsdóttir varð heiðrað í gjár við DJFBA heiðurslønini, sum er felagið hjá yvir 1400 donskum komponistum og sangskrivarum. Vit ynskja Eivør hjartaliga til lukku.
Á heimasíðu teirra stendur skrivað m.a:
DJBFA uddeler årets tre hæderspriser 2013 til to komponister og en af dansk musiks markante personligheder ...bag scenen. Omkring 600 komponister, sangskrivere og folk fra dansk kulturliv deltog i hædersprisfesten, der samtidig markerede foreningens fyrre års jubilæum. Anders Trentemøller Andersen har netop udgivet sit tredje album og høstet fine anmeldelser. Onsdag aften fik han så særlig hæder fra sine komponistkolleger oven i hatten, da han modtog DJBFAs hæderspris 2013 foran flere hundrede komponister og sangskrivere.- Trentemøller swinger på den onde måde. Tager fat om din vejrtrækning skubber til din puls og sætter sin egen i stedet... Han invaderer din krop, så du føler som Trentemøller. Han er altid et skridt foran dig og han er med dig og fører dig alle vegne hen. Det er stort, lød det blandt andet, da DJBFAs formand Susi Hyldgaard motiverede hædersprisen til Anders Trentemøller.
Eivør Pálsdóttir, færøsk sangerinde og komponist, modtog ligeledes hæder fra sine kolleger ved at modtage DJBFAs anden hæderspris 2013. - Når hun synger, sidder vi "trollbundna". Vi smager på regnen, ser de grønne bakker og klipperne. Så hører vi lydene af havet, kraften i hendes råb, der veksler med hvisken der igen bliver til ord der duver på lydbølgerne i rummet. Og der midt i det hele mærker vi hver især, hvordan at hun byder os alle velkomne helt ind i hendes varme hjerte, forklarede DJBFAs formand Susi Hyldgaard blandt andet i foreningens motivering af hædersprisen til Eivør Pálsdóttir. Hver hæderspris ledsages af en statuette af kunstneren Stefan Nilsson samt 25.000 kroner.
(KP)
Posted by Listin at 8:01 AM
Janus Kamban hátíðarhildin í Listasavninum - myndir
Tó, at mann kann sanniliga má undrast á, at eingin framsýning hjá týdningarmikla listamanninum og vegarnum Janusi Kamban var at síggja í Listasavni Føroya á hundrað ára degi hansara, kunnu vit fegnast um tey tvey hátíðarhaldini, ið verða hildin á savninum, harav tað eina var í gjár.
Tíverri barst mær frá at fara, men vit hava fingið myndir og eina lítla frásøgn frá kvøldinum. Tað gekk fyri seg í lítla rúminum, fyrrverandi skrivstovuni hjá Bárði Jákupsson, sum nú er forrúm til Bládýpið, konteynaraverkið hjá Tróndi Patursson. Rúmið var sjálvsagt ov lítið. Hans Pauli Olsen greiddi frá um listamannin og visti sera nógv áhugavert at siga. Hann tosaði við listasavnsstjóran, Nils Ohrt. Góði filmurin hjá Ingun í Skrivarastovu Í hansara hondum var eisini sýndur og upplýst varð, at í november verður fokus á Janus Kamban, grafikaran. Eftir øllum at døma kemur ein framsýning eisini, men enn er hon ikki lýst. Vit seta inn nakrar myndir og takka Eiler Fagraklett fyri.
Úr fínu bókini hjá Gunnari Hoydal um Janus Kamban
Nógv fólk
Hans Pauli Olsen greiðir frá
Fólk sótu allan vegin út í salin
Ingun í Skrivarastovu, sum hevur gjørt góða filmin um Janus Kamban "Í hansara hondum"
Úr filminum
Hans Pauli Olsen
Fólk lurta
og práta aftaná
Summi stóðu uppi g lurtaðu
Nakrir áhoyrarar
Onkur áhoyrari (Eiler) útnyttaði løtuna til eisini at hyggja eftir samtíðarlist, framsýningini hjá Bárði Oskarsson í Listasavninum.
(KP)
Posted by Listin at 7:19 AM
Wednesday, September 25, 2013
Bárður Oskarsson heiðraður í Týsklandi
Sambært heimasíðuni hjá Bókadeildini verður Bárður Oskarsson aftur nú heiðraður í Týsklandi. Hann fekk White Raven merkið frá Deutsche Jugendbibliothek í 2006 fyri fyrstu bókina Ein hundur, ein ketta og ein mús, og nú fær hann aftur sama heiður fyri seinastu bókina Stríðið um tað góða grasið. Sigast má, at Bárður hevur rakað seymin á høvdið við sínum bókum. Ein hundur, ein ketta og ein mús er seld til Danmarkar, Ísland, Frakland og Noreg,Pól, hin kuli giraffurin og Beinið eru seld til Danmarkar, Flata kaninin er komin út í Danmark og Týsklandi og kemur út í Noregi seinni í ár. Um seinasta útgávuna Stríðið um tað góða grasið verður sagt, at enn einaferð megnar Bárður Oskarsson at fortelja ein nútímans fápil um tolsemi og sleppur væl frá tí uttan at yvirmoralisera.
Vit skilja væl, at týskarum dáma bøkurnar hjá Bárði Oskarsson, sum vit sjálvi mangla at innstilla til allar møguligar heiðurslønir. Ikki vóru nógv møtt tilferniseringina hjá honum í Listasavninum herfyri, men tað var helst orsakað av, at alt ov lítið var gjørt burtur úr at reklamera. Framsýningin hjá honum er opin enn og kann síggjast í Listasavninum inntil 6.oktober. Vit ynskja Bárði hjartaliga til lukku og seta inn grundgevingina fyri White Raven her:
Stríðið um tað gòða grasið (The quarrel over the good grass)
[Tórshavn]: Bókadeild Føroya Lærarafelags, 2012 – 33 p.
ISBN 978-99918-74-37-1
Quarrel – Tolerance
In Barður Oskarsson’s newest picture book, dogs and rabbits lock horns. The dogs bother the rabbits because they are bored. The rabbits in turn are annoyed by the dogs’ attacks and especially by their constant relieving themselves right on the rabbits’ lawn, the most beautiful lawn around. So the rabbits shoo the dogs away using a trick: pasted-on teeth make every harmless bunny into a killer rabbit. The rabbits soon notice, however, that their grass is no longer as lush. Perhaps it needs fertiliser? Once again, Barður Oskarsson tells a modern fable about tolerance and getting along together without overt moralising. This succeeds especially well in the pictures, for their bold, fun lines make them quite cartoonish. (Age: 3+)
(KP)
Posted by Listin at 1:03 PM
Labels: Barnabókmentir, KP
Janus Kamban hátíðarhildin í Listasavninum í kvøld
Listasavnið markerar 100 ára hátíðarhald Kambans við tveimum tiltøkum. Fyrsta tiltakið leggur dent á høggmyndir hansara, og tað verður við eini samrøðu og framløgu, har ein av Føroya mest týðandi núlivandi myndahøggarum, Hans Pauli Olsen, luttekur. Hans Pauli Olsen tók síni fyrstu fet inn í myndhøggarayrkið við Janusi Kamban sum vegleiðara. Klokkan 19.30 í kvøld verður samrøða millum Hans Paula og Nils Ohrt savnsstjóra. Eftir samrøðuna verður filmurin Í hansara hondum (2008) eftir Ingun í Skrivarastovu vístur. Ingun fer eisini at siga nøkur orð um filmin. Filmurin er tann seinasta upptøkan, sum finst av Janusi Kamban, og snýr seg m.a. um sambandið millum myndahøggararnar báðar Hans Paula Olsen og Janus Kamban.
(KP)
Posted by Listin at 7:31 AM
Labels: KP, Tíðindaskriv
Pixies - ein tónleikalig fyrimynd
(KP)
Posted by Listin at 7:12 AM
Tuesday, September 24, 2013
Skærur vindur - ein gul framsýning
Ljósið blaðar í teimum heystligu bløðunum.
Vindurin er skærur og gulnar í tínum hári.
Nú heilsa vit farvæl frá hvør sínum bera teigi.
Uttan at geva okkum til kennar.
Heystframsýningin í Steinprenti er uppkallað eftir einari vakrari árstíðaryrking hjá Róa Patursson, sum lýsir lívsins absurda meiningsloysið í slagskugganum av deyðans troyttandi noyðslu. Sorgblíða huglagið rakar mitt í okkara grundleggjandi einsamallu støðu í tilveruni, sum bert gevur meining í sansaligum løtum, fevndar av fjálgum kærleika í ljósgirda hárinum hjá unnustuni ella í lívs- og deyðsjáttandi skróvanini av heystbløðum á vegnum. Konsentreraða og fragmentariska yrkingin hjá Róa Patursson gløðir av skærum gulum heystlitum, samstundis sum tónin er bláur og dapur.
Framsýningin inniheldur nýggj og gomul steinprent hjá 18 listafólkum, sum antin eru gul ella sum kuratorurin metir hava eina gula heildarkenslu, tó at tey eru fleirlitt. Gult er ljóssterkasti liturin av grundlitunum. Sambært Wassili Kandinsky hevur ein gulur rundingur lyndi til at ota seg frá miðjuni út móti áskoðaranum, meðan ein bláur rundingur myndar eina mótsetta konsentriska rørslu, sum flytir seg undan áskoðaranum. Gult er sambært hesari hugsjónini útvendur litur, sum dregur áskoðarin inn í myndina, men gult kann sanniliga eisini styggja. Tað valdast hvussu guli liturin er blandaður. Gult hevur eina ørgrynnu av úttrykksmøguleikum og inniheldur sín egna mótsetning, guli liturin kann tykjast ljósfylltur og lívgevandi, men kann eisini sýnast eitrandi og sjúkur. Keisaraguli liturin kann tykjast stórbærur, tá hann er bakgrund í einari náttúruvisión hjá Tróndi Patursson, men skríggjandi gula, polyesterglitrandi fótbóltsblusin hjá tí hyldliga, sjálvglaða øldrekkandi fótbóltsfjepparanum hjá Peter Carlsen er alt annað enn stórsligin. Besnissaðar, men eisini elskuligar eru tær barnsligu verurnar hjá Kathrine Ærtebjerg og Onnu Seppalä, meðan abstraktiónirnar hjá Anker Mortensen eru poetiskar júst sum skærur vindur og tað eru hugsaðu blómurnar hjá Fríðu Matras Brekku eisini, meðan gula myndin hjá Rannvá Kunoy liggur á markinum millum innihald og popp, millum figuratión og einki. Tað kann av sonnum diskuterast hvussu gul hennara myndarøð "Litirnir hinumegin" er, men ein bleikur gulur litfarri tykist tó savnandi í hesum hugtakandi, stillu og flótandi kompositiónunum. Rundleittu formarnir í myndunum hjá Hansinu Iversen bylgja aftur og fram móti áskoðaranum, sum fær hug at søkka inn í tær og gerast eitt við teimum sevjumiklu gulu formunum. Gulu súkklistarnir hjá Tóroddi Poulsen eru um somu tíð vakrir og stuttligir og tað er ferð á teirra rundferð á pappírinum. Tað sama er galdandi fyri fleiri av mynstrunum hjá Bjarne Werner Sørensen, ið eru organisk og samanhangandi sum eru tey partar av eini størri heild, kanska einum tónleikaverki. Í øllum førum eru rútmurnar altíð til staðar í myndunum hjá Bárði Jákupsson, eisini í teimum smáu prentunum við teirri lívgevandi gulu sólini, sum heilt víst skínur á ástardansin hjá teimum báðum fjallaverunum í fabulerandi lívsglaðu myndini hjá Bjørn Nørgaard. Heystið man vera yndisárstíðin hjá lista- og veiðimanninum Svend-Allan Sørensen í Føroyum, tí tá ber til at fáa fatur av røstum kjøti. Heitið á framsýningini hjá honum á Museum Jorn, Country & Koncept sigur í grundini nógv um hansara kulu list, sum vit hava funnið okkurt gult avbrigdi av. Daniel Milan er eisini ein av teimum ungu dugnaligu listafólkunum, sum eru útbúgvin á kunstakademinum seinastu árini. Hann hevur funnið íblástur av einum uppihaldi í Uganda, har homofobi hevur valdað í óhugnaligan mun og har heimssamfelagið, serliga Hilary Clinton hevur mótmælt gongdini. Milan hevur verið upptikin av hesum málinum, hansara myndir minna um dokumentar, men tær eru eisini stuttligar og dekorativar. Er tað nakar, sum kennir glitrandi ljósið, sum blaðar í teimum heystligu bløðunum, so er tað Zacharias Heinesen, ið hevur tvær landslagsmyndir við á framsýningini, eina gula støðumynd og so lidna prentið. John Kørner hevur teknað føroysk siðbundin at kalla postkortkend myndevni á cadmiumgula bakgrund og hetta gevur myndunum ein stuttligan og óhátíðarligan dám, ið spælir saman við fatanini, áskoðarin longu hevur av tí, sum avmyndað er. Saman við tí einfaldaða, flata úttrykkinum og teimum reyðu blettunum og slettinum, brýtur guli liturin alla naturalistiska illusión í myndunum. Prentini hjá Jonas Hvid Søndergaard eru frá í ár, og eru dømi um, at gult sanniliga eisini er ein andaligur litur. Á gulari grund hevur listamaðurin teknað ymisk spirituel symbol og geometriskar figuratiónir, men uttan at hesar á nakran hátt sýnast dogmatiskar ella trúboðandi. Heldur tykjast myndirnar andaliga opnar og lívsjáttandi. Gula kvøldmáltíðin hjá Torbirni Olsen er ein av litografisku variatiónunum, sum hann gjørdi av nøkrum altartalvumyndevnum. Torbjørn arbeiðir í skrivandi stund í Steinprenti. Hann er litmeistarin, ið sum kunnugt ikki ræðist primerar litir, enn er óvist hvussu gular myndirnar blíva, men eftir ætlan verða tey spildurnýggju prentini at síggjast at síggja á verkstaðnum uppiá. Framsýningin við gulum grafikki letur upp í Steinprenti fríggjadagin 27 september klokkan 16. Kurator: Kinna Poulsen. Øll eru hjartaliga vælkomin. Okkara stuðlar framsýningini.
(KP)
Posted by Listin at 2:40 PM
Labels: Framsýningar, Myndlist
Mentanarvika í Fuglafirði
Í farnu vika var mentanarvika í Fuglafirði og Listinblog var á hugnaligari vitjan sunnudagin. Vit sóu bátasavnið, Høvdahúsini, sum eru eini varðveidd hús og tvær listaframsýninger, sum vit deila myndir frá her. Tann eina æt Rørslur og ljóð hon var í gamla Eik-bygninginum og var við Janus á Húsagarði, Frits Johannesen, Jógvani Andreas á Brúnni og Brandi Patursson, og hin var í Gallarí Ribarhúsi og var við Bárði Jákupsson.
Posted by Listin at 8:30 AM
Labels: Framsýningar, IS
Subscribe to: Posts (Atom)


c: text/html

text:
Mezzoforte
Mezzoforte betri enn nakrantíð
Føroyskir fjepparar hjá Mezzoforte kunnu gott gleða seg – í sambandi við Tórshavnar Jazzfestival 14. – 16. oktober koma íslendsku jazzfunk-fusións-vetaranarnir nevniliga at seta futt í føroyingar.
15. oktober spæla teir í Høllini í Norðurlandahúsinum.
Mezzoforte varð stovnað í 1977 – fyri 34 árum síðani og kendasta lagið hjá teimum er “Garden Party” frá 1983. Orkestrið hevur verið virkið øll árini og í fjør kom teirra seinasta studio-album “Volcanic”.
Albumið varð fagnað av LiveMusicGuide.com, sum m. a. skrivaði:
“Mezzoforte fær fjeppararnar at kenna seg nøgdar og vilja hava meir”, og “teir eru minst líka góðir, sum teir nakrantíð hava verið, um ikki betri”.
Leygardagin, 15. oktober: Mezzoforte, kl. 19.30
Sí meira: www.nlh.fo

robotstxt: allowed

filter: keep


text:
Agnar Frederiksen
12.01.2018 - 12:07
Ítróttur > Ítróttur > Hondbóltur
Føroysku leikararnir hava ikki havt nógva tíð at hvíla seg í Bolzano. Eitt døgn eftir fyrsta bríksl ímóti Ukraina, verður fyrsta bríksl í øðrum dystinum í hesari HM-undankappingini. Í dag er tað Rumenia, sum er uppgávan hjá Føroyum.
Talan verður als ikki um lættari mótstøðu í dag. Rumenia verður mett at vera á støðið við, ella vera eitt vet sterkari enn Ukraina. Teir flestu leikararnir í hópinum hjá Rumenia spæla í heimligu deildini. Eisini eru leikarar, sum spæla í Týsklandi og Fraklandi til dagliga.
Rumenia er søguliga ein sterk hondbóltstjóð. Serliga í 60-árunum og í 70-árunum var Rumenia ein av heimsins mætastu hondbóltstjóðum. Rumenia vann fýra útav fimm heimsmeistaraheitum ímillum 1961 og 1974, og landið vann eisini heiðusrmerki til olympisku leikirnar fýra ferðir á rað. Tó vann Rumenia ongantíð OL-gull, og bronsan í HM í 1990 er seinasta heiðursmerki, sum tjóðin hevur fingið til eitt endaspæl. Rumenia er fánað í altjóða kappingum, og seinast Rumenia hevur verið til eitt endaspæl var til HM í Svøríki í 2011. Tá kom liðið ikki víðari úr bólkaspælinum.
Føroyska liðið vísti nøkur góð ting í gjár, og fylgdi við Ukraina eitt sindur inn í 2.hálvleik. Fysikurin hjá Ukraina og sterku skjúttarnir vóru viðvirkandi til, at liðið rann avstað frá Føroyum. Í samrøðu við Rás 2 eftir dystin, staðfesti landsliðsvenjarin Sonni Larsen, at føroyska liðið enn ikki er heilt samanspælt. Hann var tó nøgdur við innsatsin frá leikarunum.
Tað kemur dátt við hjá føroyingum, at liðið í gjár misti Helga Hildarson Hoydal, ið beklaði miðskeiðis í 2.hálvleiki. In.fo skrivaði í gjárkvøldið, at hann ikki verður tøkur aftur í hesari undankappingini.
Seinnapartin bíðar so ein nýggj stór uppgáva í norðara parti av Italia. Sambært veddingarfyritøkunum hevur Føroyar so at siga ongan møguleika at gera nakað við Rumenia, men føroysku leikararnir eru til reiðar at vísa, at teir kunnu vera við ímóti teimum størru.
Dysturin í Bolzano byrjar kl.15.30. Kringvarpið vísur dystin í sjónvarpinum og á heimasíðuni. Rás 2 er á staðnum við beinleiðis frásøgn.


text:
Á Fiskamarknaðinum í Calp
Mikudagin var eg í Calp ein túr
Soleiðis arbeiða teir umborð, teir skilja fiskin her eru nógv fiskasløg og sera
smátt
Veit ikki um hettar hevði gingið í Føroyum FILMUR
Óklár myndir av fiski teir hava hongt upp umborð
Her er ein í fer við at taka turran ella ræsaðan fisk niður
Ótrúliga smáur fiskur, havtaskan er mega smáttfallandi, hettar hevði ikki
gingið í FØ
Hvør bátur koyrir fiskin inn á eitt band og ein dama situr so innanfyri og
noterar fiskalagi
og vigar kassan, sum so fer víðari eftir bandinum fyri síðani at verður seldur á uppboði
og verður so yvirísaður, ein seðil verður printaður og sleptur í kassan og kassin verður so
koyrdur á plattin hjá tí, sum hevði hægsta boði og fekk fiskin, gongur skjøtt fyri seg. Hettar er so sølu-urið. Ovast er lotnummari (PTA), skipanavn (BARCO), fiskaslag
(ESPECIE), 1 kassi, prísur og so nøgdin í kassanum (POTA: høgguslokkur 7,50kr/kg)
Aftanfyri síggjast teir, sum sita óg bjóða uppá fiskin, teir síggja fiskin á
bandinum beint frammanfyri og so sølu-urið. Tók ikki so nógvar myndir tí ikki
var loyvi at verða har :o(
Sølu-urið telur niðureftir og tann, sum so er fyrstur at trýstað eigur
fiskin. Soleiðis gera teir nógva staðnis, td í Íslandi. Í Føroyum bjóða allir
uppeftir og seinasti úr boðnum, eigur fiskin
Blæksprutta FILMUR2 So ferð fiskurin avstað til keyparnar
Í endanum á sølihøllini er ein sølubúð, har fólk kunnu keypa feskan fisk
Har vóru nógv og keyptu
Havtasku halar, mega mega smáur fiskur. Halin einar 10-15 cm langur, so her er
nokk
einki, sum eitur stovnsrøkt í Spania ella í ES
Reiðskapurin
NÆSTU MYNDIRNAR


text:
Um okkum
Eitt sindur søguna hjá Norðsetur Hús.
Tey fyrstu Norðsetur húsini vórðu framleidd á verkstaðnum hjá Jóannesi Olsen í Hvalvík. Fyrsta húsið bleiv uppsett á heysti í 1980.
Væl varð tikið undir við okkara sniðhúsum, og tí varð farið undir at gera egnan framleiðslubygning í 1983 fyri at nøkta eftirspurningin og gera framleiðsluna smidligari.
Síðani er virkið útbygt, og hesi nærum 25 árini eru útvið 600 Norðsetur hús bygd. Tey eru í mestsum í hvørjari oyggj í Føroyum, umframt at hús eru útflutt til bæði Týskaland og Grønland.
Á hesi heimasíðu kunnu tygum síggja tey ymisku Norðsetur-sniðini. Eisini eru myndir av lidnum húsum at finna á síðunum.Í mongum førum verður standard sniðhúsið tilagað ynskjum byggiharrans.
Umframt sniðhús byggja vit eisini størri virkisbygningar so sum hallir og skrivstovubygningar.


text:
Hóskvøldið 10. mars kom Magnus Heinason aftur frá yvirlitstrolingum á Landgrunninum, og harvið vóru yvirlitstrolingarnar, ið hava verið gjørdar á hvørjum vári síðan 1982, lidnar fyri hesu ferð. Høvuðsendamálið við hesum kanningum er at fáa til vega tilfar, ið skal nýtast í stovnsmetingum. Túrurin gekk væl, og tað eydnaðist at taka allar tær ætlaðu støðirnar. Uttan trupulleikar var túrurin tó ikki; m.a. fekk Magnus Heinason restir av einum troli um skrúvuna á Munkagrunninum. Roynt var at fáa trolið at loysna av aftur, men tá tað ikki gekk, varð siglt á Tvøroyri, har fólk frá Brymli fór niður at skera netið av; tað eydnaðist væl.
Fyribils úrslit av hesum kanningum eru í túrfrágreiðingini fyri hendan túrin. Í frágreiðingini verður tikið saman um báðar túrar í vár, og samanberingar verða gjørdar við onnur ár.
Sí frágreiðingina her.
Í hesum stubbanum skal ikki vera gjørt meira við túrin, men ein gleðilig eygleiðing má nevnast. Tað er, at væl var at fáa av ársgamlari hýsu, ið vónandi kann fáa frið at seta til ein sera lítlan stovn.


text:
Eitt sindur um søgu sparikassans
Tá ið framskygdir menn 24. september 1919 stovnaðu Norðoya Sparikassa, var hesin fyrsti ábyrgdarsparikassi í Føroyum, og talan var um 40 ábyrgdarar, ið tilsamans teknaðu 20.000 kr. í ábyrgdarpeningi.
Fyrstu tíðina húsaðist sparikassin heima í sýslumanshúsinum, har T. J. Petersen, sýslumaður, eisini hevði avgreiðsluna um hendi. Stutt eftir varð flutt heim í “Hvíthús”, har avgreiðslan fór fram til 1925, tá ið sparikassin flutti inn í minnu skúlastovuna í “Gamla Skúla”, ið tá var nýggjur.
11. juni 1928 varð grundarsteinurin lagdur til NORÐOYA SPARIKASSA. Í landnyrðingshornið varð ein glaskrukka løgd við einum tíggjukrónustykki av gulli, einari tvíkrónu av silvuri, einari einkrónu úr silvuri, einum fimmogtjúguoyra og einum tíggjuoyra úr silvuri, trimum fimmoyrum, tveimum tveyoyrum og einum eittoyra úr kopari. Hjástaddir vóru stjórnarlimirnir J.F. Kjølbro, Olaf Olsen, Alexander Enniberg, Símun Petur Zachariasen og Axel Petersen. Móti ársenda var bygningurin liðugur, og flutt varð inn.
Tá ið seinni heimsbardagi var av, varð hugsað um at byggja upp í verandi bygning, og í 1948 varð bygningurin útbygdur suður- og vestureftir. Henda útbygging varð liðug í 1951 og kostaði góðar 200.000 kr.
Síðani er sparikassin bygdur út fleiri ferðir, eins og fleiri deildir hava verið latnar upp.
Í 1965 varð deild latin upp í Leirvík, í 1967 í Norðdepli og í 1972 á Viðareiði. Í 1982 varð deild latin upp við Klaksvíksvegin og 1993 við Stangavegin í Klaksvík.
Á 80 ára stovningardegnum, tann 24. september 1999 avdúkaði Sparikassin nýtt búmerki, sum Martin Joensen hevur teknað.
Sparikassin valdi síðan aftur at miðsavna norðurøkið til høvuðsdeildina. Deildirnar í Klaksvík lótu aftur í ávíkavist 2001 og 2004, í Norðdepli og á Viðareiði lótu deildirnar aftur í 2005, og deildin í Leirvík lat aftur í 2009.
Norðoya Sparikassi lat upp tríggjar aðrar deildir, í 2006 í Saltangará, í 2007 í Tórshavn, og nýggjasta deildin lat upp í 2013 í Fuglafirði. Í 2015 valdi Sparikassin at miðsavna Eysturoyarøkið í Fuglafirði og lat aftur í Saltangará.
Virksemi sparikassans er økt munandi og fevnir í dag um alt frá peningastovnsvirksemi til privatkundar, eins og sparikassin, eftir at banka- og sparikassalógin varð broytt í 1994, eisini fíggjar ein part av vinnulívinum.
Norðoya Sparikassi er í dag elsti peningastovnurin í landinum, og starvast uml. 50 starvsfólk í Norðoya Sparikassa.


text:
Í MÆLT hesuferð eru gestirnir Jón Bjarnason, svimjivenjari, og Edward Fuglø, listamaður. Tónleikapartinum stendur Guðrið Hansdóttir fyri, og so eru tveir ølsmakkarar í sjónvarpsstovuni og royna nýggju sterku sløgini av øli hjá Okkara og Føroya Bjór. Matpartinum standa Jóhanna á Tjaldrafløtti og Tórður Mikkelsen fyri - á matskránni hesuferð er høsnakjøtsuppa, og uppskriftina sært tú her.
Tak niður
Mælt
Um Sendingina
Savnssending
Hvørt fríggjakvøld í vár er nýggja sjónvarssendingini mælt á skránni. Sendingin snarar rundanum lyklaorðini gaman, álvara og aktualitet. Við gestum, innsløgum, kjaki, matgerð og tónleiki skal sendingin taka samanum farnu vikuna í einum løttum tóna í einum hugnaligum og áhugaverdum umhvørvi.


text:
Leygarkvøldið kl. 23.00 (í Melbourne er tað sunnumorgun kl. 10) er HM-svimjing á skránni hjá føroysku svimjarunum.
Í 5. kapping – 400 metrar frí – skulu Jutta og Mona í 50 m. hylin frammanfyri 100 – ja kanska fleiri 1000 áskoðarum við upptøku- og myndatólum og hvat veit eg (vit), at gera sítt besta.
Báðar eru tær í 3. riðli av 9 og sambært tilmeldingarlistan er besta tilmeldingartíð 04.02.13 og ringasta tilmeldingartíð 05.22.86
Heimsmeistarin, Lauré Manaudou (86) úr Fraklandi við tíðini 04.02.13, ið hon setti í Ungarn 6. aug. 2006, er eisini við og svimur hon sjálvsagt í besta og síðsta riðli (9) á geil 4.
Tilm. tíðin hjá Monu er 04.40.94 og tíðin hjá Juttu er 04.36.52
Áhugaði hava møguleikan at fylgja við.
Far í høgru síðu á framsíðuni hjá Svimjisambandinum og klikk á Altjóðasvimjisamband FINA ella á Evropeiska svimjisamabndi LEN
og so skuldi leiðin verið opin niður til 12. World Championships 2007 í Melbourne.
Vit fara eisini at hava tíðindir o.a. við myndum eftir førimuni og møguleiki er eisini hjá teimun at skriva beinleiðis tíðindir á heimasíðuna hjá svimjisambandinum …..
Vit ynskja teimun góða eydnu víðari í HM-kappingini ………..


text:
Tíðin er um at ganga undan hjá eini 41 ára gamlari konu, Satinah Binti Jumadi Ahmad, úr Indonesia, sum arbeiðir sum tænastufólk í Saudiarabia.
Hon hevur játtað seg seg seka í at hava dripið arbeiðsgevara sín í sjálvverju, tá ið arbeiðsgevarin var um at knúsa høvdið á henni inn í ein múr.
Familjan hjá arbeiðsgevaranum hevur kravt 7 milliónir riyal fyri at lata Satinah liva. Hava tey ikki fingið peningin innan 3. apríl, verður hon allarhelst hálshøgd.
Hetta las eg í dag, samstundis sum eg eri byrjað at lesa bókina Tað, vit kunnu standa við eftir Geir Lippestad.
Og eg má siga, at eg hevði viljað, at Satinah og allar aðrar Satinur høvdu Lippestad at verja seg, tí so hevði sæð øðrvísi út.
Geir Lippestad munnu flest vaksin fólk enn minnast navnið á. Tað var hann, sum játtaði at vera verji hjá Anders Behring Breivik, sum drap 77 fólk í Oslo og á oynni Utøya í 2011.
Hetta er ein sera persónlig frásøgn um eitt tíðarskeið í lívinum hjá einum sakførara, sum hevur játtað at verja ein mann, sum flest fólk hata, ikki bara í Norra, men um allan heim. Hann greiðir frá, hvussu tað eydnast og miseydnast honum at stýra millum skerini, tá hann verður yvirrendur av fjølmiðlum, og hóast alt var á gosi játtaði at verja ein mann, sum hann á ongan hátt tók undir við.
Bókin snýr seg á mangan hátt um ábyrgdina, vit hava av at liva í einum demokratiskum samafelag, um at øll eiga at hava rættartrygd. Hetta er nakað, sum vit sleingja um okkum sum flosklar, men sum fá okkara sleppa at prógva, tá ið reiðiliga stendur á, og tíbetur!
Ein av orsøkunum, til at Geir Lippestad er førur fyri at taka avgerðina um at verja Breivik, er baklandið, at familjan bakkar hann upp og eisini tað, at tey eiga eina deyðssjúka dóttur, sum ger, at hann og konan er von at koma út í støður, har truplar avgerðir skulu takast. Tað sum krevur, at tú vigar støðuna fyri og ímóti.
Tá eg hoyrdi um Lippestad, og at hann var verji hjá Breivik, kom eg at minnast aftur á, tá Nicolae Ceausescu og konan vórðu sett fyri ein sokallaðan fólkadómstól og síðan avrættað. Tey høvdu ongan at verja seg, og hóast stýrið, ið tey høvdu staðið fyri, var eitt rátt einaveldi, og tey helst høvdu mong lív á samvitskuni, so minnist eg, at eg hevði kuldaskjálvta av hesum. Tí hvar enda vit, um ongar reglur eru fyri rættartrygd?
Í Føroyum vóru somu røddir frammi, sum aðra staðni, at Breivik skuldi bara drepast beinanvegin uttan nakra rættargongd. Eg veit ikki, um Satinah sleppur undan at verða hálshøgd, men livi í vónini. Hin vónin er, at hon fær sømiliga viðferð og verju, men tann vónin er vónleys, eri eg bangin fyri.


text:
Retorikkur var upprunaliga læran um at halda røður, m.a. politiskar røður. Í dag er retorikkur ein grein í samskiftisvísindum. Heitið á skeiðinum, sum verður boðið út, er: Retorikkur í almennum kjaki. Skeiðið er ein innleiðsla í hugtøk, sum verða brúkt, tá orðaskifti, tekstir og røður skulu greinast retoriskt. Undirvísingin verður skipað sum fyrilestrar, framløgur, kjak og venjingar í retoriskari greining.
Undirvísarar verða Charlotte Jørgensen, sum í mong ár hevur verið lektari í retorikki á universitetinum í Keypmannahavn, Eydna Skaale, cand.mag. í retorikki, og Páll Holm Johannesen, cand. mag. og kunningarráðgevi. Byrjað verður í viku 7 í februar, og endað verður um miðjan mai. Skeiðið er sjálvstøðugt gjaldsskeið á MA-stigi og telur 10 ECTS. Fulltíðarlesandi á Fróðskaparsetrinum kunnu eisini melda seg til skeiðið. Upptøkukrav er BA ella samsvarandi.
Les nærri um skeiðið í skeiðlýsing niðanfyri
Føroyamálsdeildin skipaði fyri einum skeiði í politiskum samskifti fyri einum ári síðani, og tey, sum tóku tað skeiðið, kunnu velja at taka hetta skeiðið sum framhald.
Tilmeldingarskjal fæst her.


text:
Í eina tíð hevur verið arbeitt við at dagføra búmerkið okkara, og nú er tað so klárt.
Uppruna búmerkið, ein ketuliður, ið bindur feløgini saman, tók seg ikki nóg væl fram í heildini, og var ótíðarhóskandi til elektronisku miðlarnar, so okkurt mátti gerast, tó ikki so nógv, at eingin skuldi kenna seg aftur.
Búmerkið er nú rammað inn í ein bláan og svartan skjøldur, ið eru eyðkendu litirnir felagsins. Skjøldurin er ikki nakað ókent í fótbóltsheiminum, og er tekin upp á verju. Nakað, ið má til fyri eitt felag skal hanga saman. Og so skulu vit eisini verja um samleikan, sum EB/Streymur stendur fyri. ”Saman standa vit sterk”, nakað, ið vit hava gjørt síðani feløgini blivu til eitt í 1993.
Uppruna búmerkið hava Ellindur Egilstrøð og Magnus Magnussen teknað, og nýggja búmerkið hevur Heini Festirstein dagført.
Vónandi taka øll væl ímóti dagføringini.
EB/Streymur
Saman standa vit skerk


text:
Jógvan Hugo Gardar
12.12.2016 - 08:27
Atlantic Petroleum hevur kravt at fyristøðufelagið á fleiri av leitiloyvunum har Atlantic Petroleum eigur lut í, skal missa hendan rættin. Í staðin vil Atlantic Petroleum sjálvt taka sær av leiklutinum sum fyristøðufelag.
Hetta boðar felagið frá í einum boðum til keypsskálan.
Avgerðin um at vilja yvirtaka fyristøðuleiklutin bleiv tikin fríggjadagin, og almannakunngjørd seint í gjárkvøldi.
Fríggjadagin innkallaði Atlantic Petroleum sokallaðu Joint Operating Committee fyri Orlando- og Kells-loyvini. Orsøkin til at Atlantic Petroleum nú vil taka við sum fyristøðufelag, er at Iona Energy, sum hevur verið fyristøðufelag, er farið undir alment eftirlit, tí fíggjarliga støðan er so ring.
- Orlando-økið og Kells hava stóran týdning fyri Atlantic Petroleum, og vit ætla okkum at samstarva tætt við myndugleikar, hinar loyviseigararnar og onnur sum hava áhugamál í hesum loyvunum, sigur Ben Arabo, stjóri.
Myndugleikarnir í Bretlandi skulu góðkenna at Atlantic Petroleum yvirtekur sum fyristøðufelag.


text:
Í ár fara pakkarnir til Rumenia.
Fakta um Rumenia
Fólkatal: ca. 20 mill. (ca. 1,8 mill. sigoynarar)
- Nógv fólk í Rumenia liva undir sera vánaligum umstøðum.
- Ógvuliga nógv foreldraleys børn og nógv børn, sum eru koyrd á barnaheim.
- Tímalønin: ca. 20 kr. pr. tíma
- Løn Skúlalærari: ca. 3000 kr. pr. md.
- Miðalløn: ca. 2 - 3000 kr. pr. md.
- Miðalfamilja: 8 børn (og heilt upp til 14 børn)
- Rumenia er tað landið í Europa, sum hevur tað stórsta fátækradømi
Til samanlíkning: 1 par av skóm í Rumenia kosta kr. 150,-
Nú fíggjarkreppan herjar, hava tey ein nýggjan trupuleika, tey fáa ikki løn frá arbeiðsgevaranum. Arbeiðsgevarin sigur tey úr starvið, og gevur teimum ikki løn fyri tað arbeiði tey hava gjørt, og bara setir nýtt fólk í starv,og tá tey hava verið eina tíð, verða tey aftur søgd úr starvi uttan løn ..... og nýtt fólk kemur í starv .... o.s.fr.
Hvar fara pakkarnir í ár?
Vegleiðing:
Takk fyri at tú letur eina skóeskju í seinasta lagi 29. oktober 2017. Tú gert veruliga mun!


text:
- Tíðindi, mentan og ítróttur
Aleqa: Eg nýtti kortið í neyðstøðu
Aleqa Hammond, fólkatingskvinna fyri Siumut, vísir aftur, at hon hevur misbrúkt eitt kredittkort, sum hon fekk útflýggjað frá Fólkatinginum, til privata nýtslu.
Ekstra Blaðið skrivar í dag, at hon hevur nýtt umleið 13.000 krónur av kortinum til privata nýtslu. Sambært einum teldupost-samskifti millum umsitingina hjá Fólkatinginum og Alequ Hammond hevur hon nýtt kortið hjá Fólkatinginum at keypa fyri í Nuuk, har hon býr.
Tá blaðið spurdi hana um málið, svaraði Aleqa Hammond, at hon hevði ongar viðmerkingar um síni fíggjarviðurskifti. Men á sínum facebook-vanga í dag vísir hon skuldsetingunum aftur.
Í neyðstøðu
Aleqa Hammond skrivar, at hon varð noydd til at brúka kortið, sum hon hevur fingið frá Fólkatinginum, í eini neyðstøðu.
- Kontur mínar vórðu misbrúktar gjøgnum iTunes í juni, men tíbetur varnaðist bankin tað, og neyðug tiltøk vórðu sett í verk. Eg havi ongantíð brúkt kortið hjá Fólkatinginum, men í hesi neyðstøðuni brúkti eg kortið, og eg kunnaði umsitingina í Fólkatinginum um tað, skrivar Aleqa Hammond á Facebook.
- Tíverri hevur onkur óviðkomandi fingið hendur á teldupost-samskiftinum millum meg og umsitingina hjá Fólkatinginum, og hevur latið tað víðari til ein journalist hjá Ekstra Blaðnum. Tað harmast bæði eg og umsitingin um, skrivar hon.
- Tað hevur ongantíð verið ein spurningur um at misbrúka ella snýta nakran, skrivar Aleqa Hammond á Facebook.
Keypti í Keypsamtøkuni
Sambært Ekstra Blaðnum hevur Aleqa Hammond millum annað brúkt kortið hjá Fólkatinginum at keyp í Keypsamtøkuni í Nuuk og í einum ítrottahandli.
Og sambært teldupost-samskiftinum hevur umsitingin í Fólkatinginum boðað frá, at tær 13.000 krónurnar, sum eru brúktar privat, verða drignar av upphæddini á kortinum.
Kortið kann sambært reglunum bara nýtast til eitt nú hýruvognar og ferðaseðlar til fundir, sum hava samband við fólkatingsarbeiðið.
Sí eisini


text:
Tað vóru ikki bara tey vaksnu, sum hava tosað um val og valevni seinastu tíðina. Eisini børnini hava havt møguleikan at velja.
Stóri sigursharrin á Barnavalinum í Havn gjørdist Herviligi Henry, og spurningurin er so, um børnini í Havn nú fara at fáa bomm hvønn dag, tí tað lovaði Henry at arbeiða fram ímóti, um børnini valdu hann.
VIT hava roynt at fingið fatur á Herviliga Henry, men hann hevði so ilt í búkinum, at hann fekk ikki tosað við okkum. Spurningurin er tá, um hann hevur etið ov nógv bomm?


text:
Sun Yat-sen
Sun Yat-sen (孫逸仙 kantonesiskt; upprunaliga nevndur Sun Wen (孫文); 12. november 1866 – 12. mars 1925) var ein kinesiskur revolutionerur og politiskur leiðari, sum ofta verður umrøddur sum "Faðirin hjá tí nýmótans Kina". Sun spældi ein stóran leiklut í at koppa Qing-dynastiið í 1911 við Xinhai-kollveltingini. Hann var tann fyrsti forsetin hjá Lýðveldinum Kina, tá tað varð sett á stovn í 1912. Seinni var hann við til at seta á stovn Kuomintang (KMT) og var fyrsti leiðarin har. Sun var en samlandi persónur í tí post-koloniala Kina, og blívur við at vera serstakur millum kinesisku leiðararnar í 20. øld við at vera væl dámdur bæði í Folkalýðveldinum Kina og Teivan.


text:
4/23/14
Áðrenn alt fer upp í talgildan royk
M&M Music & Movies í Dr. Jakobsensgøtu í dag. Handilin letur aftur for good tann 14. juni, og hevur í tí sambandi útsølu, har alt fer fyri hálvan prís. Hálvtrýss prosent, so segði hann, avsláttur.
Ætlanin var gamaní at hyggja pláturnar ígjøgnum, og vita um okkurt áhugavert mundi vera eftir, men fløguhyllarnar fangaðu eygað. Einamest tí eg minnist at hava hugt tær í gjøgnum áður. Har stendur mangt og hvat, og nógv av tí er bæði gott og forkunnugt. Tað mesta er brúkt, men sumt er nýtt.
Tað er við at vera ein farin tíð. Hetta at leita sær innar í ein fløguhandil*, og kanna eftir hvat stendur á hyllunum. Møguliga fara útaftur við fongi. Í mínum føri gjørdist tað til fýra útgávur; eitt gott bland av obskuritetum og ráritetum. M.a. heili tvey soundtracks, ið eg havi ynskt mær síðani fyrsta dagin, men ongantíð kom fram á í teimum døgum, tá fløguhandilsvitjanir vóru regluligar.
Fari her stutt at siga okkurt um tær fýra útgávurnar, ið komu við til hús:
Eigi hesa útgávuna á LP, men hon er somikið forkunnug, at eg tími at hava hana á fløgu eisini. Organisation var ikki nakar seiglívaður bólkur, og er í dag mest kendur fyri at telja Ralf Hütter og Florian Schneider-Esleben millum limirnar. Teir báðir stovnaðu Kraftwerk stutt eftir at Organisation fóru hvør til sítt. Tone Float var innspæld í 1969, og ljóðar eisini hareftir: abstraktur sýrurockur við jazz ískoytum. Nú á døgum gongur tað undir øgiliga breiða paraply heitinum "krautrock". Fløgan er útgivin á "Crown Records" í 1996, og eg skal ikki siga tað fyri vist, men eg havi varhugan av at talan er um bootleg (sum er kul).
Ein góð The Boss pláta frá 90'unum. Hon rakti eina nerv onkursvegna. Hetta við at leita aftur til Steinbeck og Grapes of Wrath og dust bowl og Woody Guthrie og tað. Eitt, ið ger hetta til eina serliga plátu fyri meg, er at hon er mastra av Dave Collins í A&M Mastering Studios í Los Angeles. Sami Dave Collins hevur mastrað plátuna hjá Tuxedo Rebels, ið kemur út um skamma stund. Tað gerst ikki minni stuttligt av at akkurát hetta eintakið er "made in Japan". Stórbært!
Bruce Springsteen er eisini við her, umframt Eddie Vedder, Johnny Cash, Tom Waits, Patti Smith, Nusrat Fateh Ali Khan og onnur góð fólk. Filmurin gjørdi stórt inntrykk, og eg minnist at vit dyrkaðu soundtrackið. Eg lænti fløguna frá onkrum vinmanni, men av onkrari orsøk kom eg ongantíð fram á hana í nøkrum fløguhandli. Nú er hon so her, enntá í "legacy edition" við DVD fløgu afturat. Har er ein Dead Man Walking - the concert á. Gleði meg at hyggja og lurta.
Enn ein filmur, ið man hevur dyrkað nógv. Coen brøðurnir brilliera sum filmmakarar, og T-Bone Burnett brillierar sum soundtrack prodúsari. Soundtrackið vakti ein nýggjan áhuga fyri amerikonskum fólkatónleiki, og tað er einki løgið í hesum, tí tað er á tremur við fantastiska góðum og hjartanemandi tónleiki. Her er sama søga: eg kom ongantíð framá fløguna fyrrenn nú.
-----------
Tey siga, at nú skal alt ganga fyri seg talgilt. Man skal allarhelst stroyma, og kanska downloada (um man er grammur). Tað er gamaní hent, men eg loyvi mær at ivast í um tað er ein nøktandi háttur at finna og njóta tónleik. Hvat við skjalfestingini? Hvat verður av øllum, tá tú hevur lurtað og hugt eftir tí? Hvør goymir okkara talgildu minni? (Jú jú, Elsebeth Mercedis og løgmaður og NSA, men eg meini við tey minnini, ið hava týdning).
Tá eg fyri tíð síðan skrivaði á Facebook, at orsøkin til at eg ikki tími Spotify er at tað er tónleikur sum kranavatn, komu ymiskar reaktiónir. Onkur nevndi tøkniligt arbeiðsloysi og luddittar, og undirstrikaði fáfongdina í at setast upp ímóti tøkniligum nýbrotum og teim broytingum, ið tey føra við sær. Hetta er sjálvandi rætt, men eg haldi at tað eru fleiri aspekt í tí. Í førinum við tónleiki eru í stuttum tríggjar síður av sakini: arbeiðshættir/marknaður, tøkni og estetikkur. Tøknilig nýbrot føra við sær broytingar í arbeiðishátti og marknaði; í útbreiðsluni av tónleiki, og tað er alt í lagi við tí. Men eitt framstig innan arbeiðshættir og markna, er ikki neyðturviliga eitt estetiskt framstig. Hvørt talgildingin av tónleikinum er eitt estetiskt fram- ella afturstig, tað er spurningurin. Hann hongur enn í luftini, og verður óivað hangandi í komandi tíðum. Fyri tað er tað vert at reflektera yvir og tosa um.
Sum sagt letur Music & Movies aftur t. 14. juni, og eigarin flytir av landinum. Eg veit ikki nær vit fara at síggja ein slíkan special/2nd hand handil aftur í Havnagøtum, um nakrantíð. Um tú hevur minsta áhugan fyri tónleiki og filmi á fysiskum miðlum, so er at stinga høvdið innum áðrenn latið verður aftur fyri síðstu ferð. Kanska onkur dýrgripur verður funnin, áðrenn alt fer upp í talgildan royk.
Ætlanin var gamaní at hyggja pláturnar ígjøgnum, og vita um okkurt áhugavert mundi vera eftir, men fløguhyllarnar fangaðu eygað. Einamest tí eg minnist at hava hugt tær í gjøgnum áður. Har stendur mangt og hvat, og nógv av tí er bæði gott og forkunnugt. Tað mesta er brúkt, men sumt er nýtt.
Tað er við at vera ein farin tíð. Hetta at leita sær innar í ein fløguhandil*, og kanna eftir hvat stendur á hyllunum. Møguliga fara útaftur við fongi. Í mínum føri gjørdist tað til fýra útgávur; eitt gott bland av obskuritetum og ráritetum. M.a. heili tvey soundtracks, ið eg havi ynskt mær síðani fyrsta dagin, men ongantíð kom fram á í teimum døgum, tá fløguhandilsvitjanir vóru regluligar.
Fari her stutt at siga okkurt um tær fýra útgávurnar, ið komu við til hús:
Eigi hesa útgávuna á LP, men hon er somikið forkunnug, at eg tími at hava hana á fløgu eisini. Organisation var ikki nakar seiglívaður bólkur, og er í dag mest kendur fyri at telja Ralf Hütter og Florian Schneider-Esleben millum limirnar. Teir báðir stovnaðu Kraftwerk stutt eftir at Organisation fóru hvør til sítt. Tone Float var innspæld í 1969, og ljóðar eisini hareftir: abstraktur sýrurockur við jazz ískoytum. Nú á døgum gongur tað undir øgiliga breiða paraply heitinum "krautrock". Fløgan er útgivin á "Crown Records" í 1996, og eg skal ikki siga tað fyri vist, men eg havi varhugan av at talan er um bootleg (sum er kul).
Ein góð The Boss pláta frá 90'unum. Hon rakti eina nerv onkursvegna. Hetta við at leita aftur til Steinbeck og Grapes of Wrath og dust bowl og Woody Guthrie og tað. Eitt, ið ger hetta til eina serliga plátu fyri meg, er at hon er mastra av Dave Collins í A&M Mastering Studios í Los Angeles. Sami Dave Collins hevur mastrað plátuna hjá Tuxedo Rebels, ið kemur út um skamma stund. Tað gerst ikki minni stuttligt av at akkurát hetta eintakið er "made in Japan". Stórbært!
Bruce Springsteen er eisini við her, umframt Eddie Vedder, Johnny Cash, Tom Waits, Patti Smith, Nusrat Fateh Ali Khan og onnur góð fólk. Filmurin gjørdi stórt inntrykk, og eg minnist at vit dyrkaðu soundtrackið. Eg lænti fløguna frá onkrum vinmanni, men av onkrari orsøk kom eg ongantíð fram á hana í nøkrum fløguhandli. Nú er hon so her, enntá í "legacy edition" við DVD fløgu afturat. Har er ein Dead Man Walking - the concert á. Gleði meg at hyggja og lurta.
Enn ein filmur, ið man hevur dyrkað nógv. Coen brøðurnir brilliera sum filmmakarar, og T-Bone Burnett brillierar sum soundtrack prodúsari. Soundtrackið vakti ein nýggjan áhuga fyri amerikonskum fólkatónleiki, og tað er einki løgið í hesum, tí tað er á tremur við fantastiska góðum og hjartanemandi tónleiki. Her er sama søga: eg kom ongantíð framá fløguna fyrrenn nú.
-----------
Tey siga, at nú skal alt ganga fyri seg talgilt. Man skal allarhelst stroyma, og kanska downloada (um man er grammur). Tað er gamaní hent, men eg loyvi mær at ivast í um tað er ein nøktandi háttur at finna og njóta tónleik. Hvat við skjalfestingini? Hvat verður av øllum, tá tú hevur lurtað og hugt eftir tí? Hvør goymir okkara talgildu minni? (Jú jú, Elsebeth Mercedis og løgmaður og NSA, men eg meini við tey minnini, ið hava týdning).
Tá eg fyri tíð síðan skrivaði á Facebook, at orsøkin til at eg ikki tími Spotify er at tað er tónleikur sum kranavatn, komu ymiskar reaktiónir. Onkur nevndi tøkniligt arbeiðsloysi og luddittar, og undirstrikaði fáfongdina í at setast upp ímóti tøkniligum nýbrotum og teim broytingum, ið tey føra við sær. Hetta er sjálvandi rætt, men eg haldi at tað eru fleiri aspekt í tí. Í førinum við tónleiki eru í stuttum tríggjar síður av sakini: arbeiðshættir/marknaður, tøkni og estetikkur. Tøknilig nýbrot føra við sær broytingar í arbeiðishátti og marknaði; í útbreiðsluni av tónleiki, og tað er alt í lagi við tí. Men eitt framstig innan arbeiðshættir og markna, er ikki neyðturviliga eitt estetiskt framstig. Hvørt talgildingin av tónleikinum er eitt estetiskt fram- ella afturstig, tað er spurningurin. Hann hongur enn í luftini, og verður óivað hangandi í komandi tíðum. Fyri tað er tað vert at reflektera yvir og tosa um.
Sum sagt letur Music & Movies aftur t. 14. juni, og eigarin flytir av landinum. Eg veit ikki nær vit fara at síggja ein slíkan special/2nd hand handil aftur í Havnagøtum, um nakrantíð. Um tú hevur minsta áhugan fyri tónleiki og filmi á fysiskum miðlum, so er at stinga høvdið innum áðrenn latið verður aftur fyri síðstu ferð. Kanska onkur dýrgripur verður funnin, áðrenn alt fer upp í talgildan royk.
Subscribe to: Post Comments (Atom)


text:
Ov lítil undirtøka gjørdi, at nevndin í Tórshavnar Súklufelag avgjørdi at avlýsa árligu etapu súklukappingina.
Kappingin varð fyrstuferð koyrd í 1997 og hevur verið afturvendandi hæddarpunkt í føroyskari súkkling
- Torkil Veyhe, ið aftur í ár var favorittur at vinna kappingina, hevur givið avboð. Hann skal í næstum luttaka í Post Cup Nord, og vit skilja væl hansara avgerð, sigur TSF í einum stuttum tíðindaskrivið. Avgerðin at avlýsa hevur ikki beinleiðis nakað at gera við avgerðina hjá Torkil, men heldur tann, at luttøkan í ár ikki er so góð.
Nevndin harmast støðuna. Tey, ið hava goldið fáa mail og peningin afturfluttan í næstum, sigur Gunnar Dahl-Olsen, nevndarlimur í TSF.
Kappingin hevur verið væl vitja av fleiri ymiskum tjóðum og millum tær afturvendandi tjóðir eru Íslandi og Danmark. Haraftart hava tað verið luttakarar frá millum annað Polandi, Belgia, Scotlandi, Shetlandi, Orkney og Ynes mon.


text:
Nú bara eina vika er eftir, til bretar fara at atkvøða um sín ES-limaskap, gerast alsamt fleiri fyri, at Bretland skal fara úr ES. Ein meiningakanning í dag, gevur 53 prosent fyri at fara úr ES, meðan einans 47 prosent eru fyri at halda fram.
Sostatt er undirtøkan í samlaða Stóra Bretlandi vaksin við 10 prosentstigum yvir tíð, skrivar Independent. Tær seinastu meiningakanningarnar hava allar víst meiriluta fyri “Leave”. Hinvegin siga serfrøðingar, at tað er tann tigandi og ivandi bólkurin, sum fer at avgera valið, og hann hellir helst til at varðveita Bretland í ES.
Hvussu er og ikki, so vísir rákið greitt, at ES kann missa eitt av sínum størstu og týdningarmestu londum úr felagsskapinum, um bretar atkvøða fyri at fara úr. Hvørjar avleiðingarnar vera, er helst ilt at siga, men tað kann helst eisini merkja, at bretska ríkið skrædnar.
Skotar eru nevniliga rættiliga harðliga fyri ES-limaskapi. Og tað er alt, sum bendir á, at skotar fara at krevja eina nýggja fólkaatkvøðu um loysing næstan í somu løtu, sum Bretland meldar seg úr ES. Ein veljarakanning, sum varð gjørd í mai, vísir, at 76 prosent av skotum vildu vera verandi í ES tá, meðan tað næstan var javnt í Onglandi.
- Vit vilja heldur hava, at valdið liggur í Brússel, enn hjá teimum konservativu í London, greiðir skotski loysingarmaðurin, Angus McNiel, frá í samrøðu við Dimmalætting.
- Eg haldi, at hendan fólkaatkvøðan fer at prógva, at ES er nógv betur umtókt í Skotlandi enn bretska sameinda kongsríkið, sigur Angus McNeil.
Valstríðið hjá teimum, sum vilja úr ES, minnir um tað valstríðið, sum enska stjórnin førdi mótvegis Skotlandi, tá ið fólkaatkvøðan har var um loysing, sigur Angus McNeil, ið heldur tað snúgva seg um at skapa ótta.
- Tað snýr seg um, hvørt valdið skal liggja í Brússel ella London, sigur hann.
Og sambært honum vilja skotar heldur, at valdið liggur í Brússel. Velur Bretland at fara úr ES, er ógvuliga sannlíkt, at nýggj fólkaatkvøða verður í Skotlandi, áðrenn tað annars hevði verið roknað við.
Meira er at lesa um BREXIT í seinastu Dimmalætting.


text:
Síðani Donald J. Trump tók við sum forseti í USA tann 20. januar 2017, hevur óvanliga nógv verið tosað og skrivað um, at hann neyvan fór at gerast gamal í forsetasessinum. At hansara framfýsna framferð sum forseti fór at føra við sær – fyrr heldur enn seinni – at ríkisrættarmál allarhelst fór at verða reist ímóti honum. Í løtuni er tað tó einki sum bendir á, at ríkisrættarmál er ávegis. Og skal ríkisrættarmál reistast móti Donald Trump &a
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Nólsoyarsvimjingin verður 12. august
ítróttur31-07-2017 - 09:26 - Jóanis Nielsen
Hetta er tjugundi ferð vit skipa fyri svimjing til Nólsoyar.
Í ár er tað ein teinur á 4 km at svimja.
Men við trimum møguleikum:
1. Sum solo svimjari
2. Sum par, har tveir svimjarar fylgjast
3. Sum stafett, har tríggir svimjarar skiftast. Minst 20 minuttir hvør. Bert loyvi at svimja einaferð í part. Og so seinastu 50 metrarnar leypa teir báðir, sum hava svomið, úti aftur og allir triggir koma upp á land og fylgjast til málið.
Galdandi fyri 1, 2 og 3: Tað verður ikki býtt sundur i kyn ella aldur.
Øll møtast hjá radioamatørunum kl.12.00
Klokkan 14.30 leypa svimjarar á bláman yviri við Strond við Grønadam, niðanfyri hjá radioamatørunum.
Málið er Ærisportrið á keiini í Nolsoy.
Kemur tú á land aðrastaðni, mást tú renna seinasta teinin.
Samarittar eru við á ferðini um fjørðin, at ansa eftir tær.
Nólsoyingar taka ímóti og hjálpa tær á land.
Tú skalt fáa til vega:
1. Froskmanna- ella triatlonbúna.
2. Bát at fylgja tær. Seksmannfar ella størri og minst tvey vaksin við.
3. Báturin skal hava VHF.
4. Ein stigi má vera , so svimjarin kann klintra umborð á bátin
5. Hampuliga venjing.
Tilmelding
Tilmeldingargjaldið:
200 kr fyri solo svimjarar,
300 kr fyri pør
500 fyri tríggjar í stafett.
Gjaldast við kort niðanfyri, freistin 3. august á midnátt.
Til ber eisini at melda til á startmálinum.
Tá er prísur 300 fyri solo, 450 fyri pør og 750 fyri stafettlið.


text:
Læraravegleiðingin til Nem í fjórða er býtt í tveir partar, Vegleiðing um føroyskt og Vegleiðing til partarnar.
Í Vegleiðing um føroyskt er yvirlit yvir bókaheildina, frágreiðing um lærugreinahugsan og lærusjónarmið í Nem í fjórða og lýsing av lærugreinini føroyskt.
Í Vegleiðing til partarnar verður víst á, hvussu tekstirnir í bókini kunnu lesast, og greitt verður frá uppgávunum í pørtunum.
Nem í fjórða er í seks pørtum, og hvør partur leggur dent á okkurt ávíst:
Ótrúligt leggur dent á eitt serstakt slag av frásagnum, sum skiftir millum fiktión og ikki-fiktión.
Søga mín leggur dent á myndasøgur og tekstslagið endurminning.
Endaleys vitan leggur dent á fakliga lesing og at arbeiða við heimasíðum.
Unnustur og ræðuskítar leggur støði undir at menna greinandi og skaldsligu førleikarnar hjá næmingunum.
Orðafjas leggur dent á at menna málfrøðiligu og orðalagsligu førleikarnar hjá næmingunum.
Litirnir tala leggur dent á litir, fagurfrøði og fagurfrøðiligar snildir umframt grannamálini íslendst og norskt.
Aðrar bøkur at vísa til: Nem í fjórða, Næmingabók (pappírsbók og netbók)
Nem í fjórða er í seks pørtum, og hvør partur leggur dent á okkurt ávíst:


text:
Niels Petersen
08.01.2017 - 13:50
Ítróttur > Ítróttur > Hondbóltur
Føroyska U21 manslandsliðið í hondbólti hevur seinastu dagarnar lagt lunnar í einari sannari sensatión. Í HM undankappingini, sum í ár verður spæld í Føroyum hevur nevnuliga eydnast at vunnið báðar teir fyrstu dystirnar í bólkinum, og eydnast eisini at vinna á Finnlandi, so eru Føroyar á fyrsta sinni við til HM endaspæli fyri U21 landslið. Hetta følist heilt óveruligt, men tað er so deiliga satt.
Tað verður avgjørt ongin løtt uppgáva móti finnum. Finnar eru bæði stórir og sterkir, og okkara eru lítlir og lættir. Tí kann man rokna við einum sera fysiskum dysti í kvøld.
Ingi Olsen, landsliðsvenjari væntar ein fysiskan dyst.
Móti Sveis og móti Ísrael loystu okkara uppgávuna til UG, og sambært Inga Olsen, U21 landsliðsvenjara, so hava okkara sjálvsálitið, og eftir sigurin á Ísrael í gjár segði hann millum annað, at teir ætla sær at spæla sín møguleika fult út.
Finnar eru væl størri og sterkari enn okkara leikarar, men við snildum spæli kunnu teir basast, og væl stuðlaðir av einari proppfullari høll, sum av øllum alvi stuðlar og leggur trýst á dómaraparið, so er avgjørt ein møguleiki fyri, at føroyska U21 landsliðið megnar tað ótrúliga, at spæla seg til HM endaspælið í hondbólti.
Venjarin úr Vestmanna metir, at um okkara leikarar fáa pressa stóru finnarnir til at skjóta, har vit ynskja teir at skjóta, og at vit spæla við tolni, eins og vit hava í teimum báðum undanfarnu dystunum, so hava vit ein góðan møguleika.
Dysturin millum Føroyar og Finnland verður í Høllini á Hálsi og hann byrjar klokkan 17:00
Støðan í bólkinum er:
1. Føroyar 4 stig (+10 mál)
2. Finnland 2 stig (+4)
3. Sveis 2 stig (-2)
4. Ísrael 0 stig (-12)


text:
Nú fleiri og fleiri føroyskar fyritøkur seta útlendingar í starv, er neyðugt hjá teimum at kunna henda starvsbólk um viðurskiftini, sum eru galdandi á føroyska arbeiðsmarknaðinum. Føroya Arbeiðsgevarafelag hevur tí gjørt kunningartilfar á enskum, sum limirnir kunnu geva teimum útlendingum, sum verða settir í starv.
Kunningartilfarið inniheldur
- eina yvirskipaða lýsing av bygnaðinum á føroyska arbeiðsmarknaðinum,
- lýsing av mest týdningarmiklu setanarviðurskiftunum, so sum viðurskifti í sambandi við løn, arbeiðstíð, frítíð og sjúku,
- sáttmálarnar við arbeiðarafeløgini, handverkarafeløgini og S&K,
- og yvirlit yvir hentar upplýsingar hjá viðkomandi pørtum á arbeiðsmarknaðinum.
Fyritøkur, sum eru limir í Føroya Arbeiðsgevarafelag, Føroya Handverksmeistarafelag, Føroya Prentsmiðjufelag, Reiðarafelagnum fyri Farmaskip ella Arbeiðsgevarafelagnum hjá Fíggjarstovnum í Føroyum, kunnu fáa tilfarið við at venda sær til Vinnuhúsið.


text:
Parkajakki frá Colorkids (Rakata), bláur, std. 8-12 ár
ColorKids er eitt merkið, sum stendur fyri góðsku fram um alt annað. Klæðini halda væl, og halda tey børnini heit og turr í øllum veðri. Nógv er gjørt burtur úr sniðnum, so tey eru góð hjá børnum at vera í og at spæla í.
Hesin jakkin hevur eitt elastik seymað inn í miðjuna, so hann kann rykkjast inn.
Øll vetrarklæðir eru impregnerað, og brúkar ColorKids bara evni til hetta, sum eru umhvørvisvinarlig fyri børn og umhvørvið annars.
Vørunummar: 103428 0100 Rakata padded parka Colorkids Dark Navy


text:
Valstríð fyri skattapengar ?
Eitt skula tey eiga, hesi okkara kosnu fólk á Vaglinum, tey duga at føra valstríð. Tað hevði tó verið dámligari, um tað varð gjørt fyri egna rokning, ikki skattgjaldarans.
Herfyri komu samgongulimir kropp av kroppi, við hvør sínum tíðindaskrivi til miðlarnar og kunngjørdu, at nú nakrar fáar vikur undan kommunavalinum, hava tey avgjørt á býráðsfundi, at havnaborgarar skula fáa bæði skattlætta og so ein rutsjubana til svimjihylin.
Tað kann tó undra, at tað skuldi taka 3 ár og 9 mánaðir av valskeiðinum, áðrenn hesi annars góðu átøk vórðu samtykt. Spurningur kann setast við um tey við hesum føra valstríð fyri skattapengar?
Eg vænti, at tað eru fá í kommununi, ið eru ímóti skattalætta og rusjubana, men at samtykkja tílíkt beint uppundir val er ikki rætt, hetta er eftir mínum tykki at føra valstríð fyri skattapengar!
Skattainntøkan tvífalda
Um vit taka skattin fyrst, so hevur verandi samgonga oyðsla við skattapengum á ein hátt, ið ongantíð hevur verið sæð fyrr í høvuðsstaðnum – Hóast skattainntøkan nærum er tvífalda seinastu árini, so hevur kommunan verið noydd at taka lán fyri at kunna svara hvørjum sítt. Eykaskatturin, ið varð lagdur á í sambandi við byggingina av Boðanesheiminum, er ongantíð tikin av aftur.
Nú velur samgongan so fáar vikur fyri býraðsvalið at egna við einum skattalætta. Eingin torir at mótmæla, tí valevni sum er ímóti skattalætta fáa helst minni undirtøku. Men hví skuldi hetta taka so nógv ár?
At lækka skattin beint undan kommunuvalinum, er eftir mínum tykki at føra valstríð fyri skattapengar.
Rutjsubana til veljaran
Ein rutsjubani í svimjihøllini í Gundadali er sjálvandi gleðiligt. Men tá fimm ella seks býráðslimir senda tíðindaskriv og taka heiðurin fyir rutsjubanan, so líkist hetta valstríðið fyri skattapengar. Hesi tíðindaskriv koma frá júst somu býráðslimum sum í eitt heilt valskeið ikki hava unt svimjihylinum pengar til veruligar ábøtur.
Eitt er hvat valevni lovað uppundir val, tað verður sjáldan tikið fyri fult. Tí ikki øll vallyftir eru realistisk. Sjálvsagt ber tað ikki til at fremja alt tað fólk lova, Men her er talan um valdar býráðslimir sum beint uppundir býráðsval, fremja populistisk tiltøk tey ikki høvdu funnið uppá at gjørt fyrr í valskeiðinum. Føra hesir býráðslimira valstríð fyri skattapengar ?
Brandur í Dali, býráðsvalevni fyri Tjóðveldi


text:
Venjaralegendan Forbes Carlile greiðír í grein her á SwimNews aftur frá, hví hann ikki heldur at tað er nóg mikið at avmarka draktirnar til at ganga niður á knæ. At buksur niður á knæ kunnu dekka tríggjar ferðir so nógvan kropp hjá monnum, sum buksur ið bara ganga niður til mjødnina, og tvær ferðir so nógv sum mjadnarlangar draktir til kvinnur. Og at tað tí enn er møguleiki fyri at innbyggja óneyðuga tøkni í draktirnar, umframt at framleiðararnir kunnu taka óneyðuga nógv fyri tær.
Í aðrari grein á SwimNews skrivar Craig Lord, at hann frættir frá nógvum illum teldupostum, nú foreldur kring heimin skulu finna nýggjar svimjidraktir til síni børn. Ein trupulleiki er eftir øllum at døma, at framleiðararnir bara hava latið sínar nýggjastu og dýrastu svimjidraktir inn til test, og at tað tí møguliga ikki altíð ber til at brúka onkur eldri modell, hóast tey týðiligvís lúka nýggju treytirnar.
Continue reading Stríðið um draktirnar er ikki heilt av enn
Japanska svimjisambandið hevur avgjørt at loyva svimjarum at brúka superdraktir í svimjikapping, fram til síðst í mars mánaða. Hetta eftir øllum at døma tí at nýggju draktirnar ikki verða klárar til øll longu í januar. Tey fara tó ikki at góðkenna nakað met sum verður sett í teimum superdraktum sum verða forbodnar tann 1. januar, og spurningurin er tí, um tað gevur meining av svimja í teimum. Les swimmingworldmagazine.com
FINA Coaches Commission viðmælir nú altjóða svimjisambandinum at innføra eitt eyka sett av heimsmetum, har øll met síðani 1. januar 2008 verða strikað. Fyrsta ‘superdraktin kom fyrst tá einaferð á vári 2008, og harvið vilja vit við hesi loysn fáa tveir listar yvir heimsmet: Ein við og ein uttan superdraktir. Les t.d. SwimNews.com, scaq.blogspot.com og SwimNews.dk
Svenska www.swimshop.se selur nú út av sínum goymslum, og bjóðar tí “gamla tävlingsdräkter till 75% rabatt! Dräkter som Speedo LZR Racer, Diana Shining Arrow med mera”. So nú ber til at til dømis keypa eina Diana superdrakt fyri 838 svenskar krónur, har hon fyrr kostaði 3350, ella einar Diana stuttibuksur góðkendar til 2010 fyri 1499 svenskar krónur. Eitt meira aktuelt dømi fyri okkum føroyingar, er kanska at Speedo LZR Racer heildraktin til konufólk nú kostar umleið 640 danskar krónur, har hon fyrr kostaði umleið 2550 danskar krónur. Sí mannfólkadraktir her og konufólkadraktir her.
Gjárdagurin 31. mars var sum kunnugt seinasta freist hjá framleiðarum av svimjidraktum at senda inn sínar draktir til test hjá FINA, og ágangurin hevur tí verið rættiliga rættiliga harður á altjóða svimjisambandið, at koma við eini fyribils útmelding. Opinbart ov harður, tí í yvirlýsing á www.fina.org sigur sjálvur FINA-forsetin nú, at “People have been complaining so much about these new suits, that we have decided to go back to the originals”. Og tí er endaliga avgjørt, at fara aftur til uppruna svimjidraktirnar úr ulli, so at svimjarin í dag kann samanberast við allar aðrar svimjarar, líka aftur til legendur sum Johnny Weissmuller og Duke Kahanamoku. Hetta verður sett í gildi per dags dato, 1. apríl 2009. Søgan sigur einki um, í hvønn mun vit sleppa at behalda svimjibrillurnar. Les annars meira á SwimNews.com
Alfréd Hajós – the First Olympic Champion in swimming, Athens 1896. Wikimedia.org
Continue reading FINA setur hælarnar í: Framyvir skulu draktirnar vera úr ull
Sambært greinini í The Wall Street Journal her, so kann Speedo nú framleiða 80.000 Speedo LZR Racer draktir um árið, sum til amerikanska prísin $550 fyri hvørja merkir at Speedo selur fyri 44 milliónir dollarar í hesum draktum um árið, ella 242 milliónir krónur. Samstundis eru amerikansk universitet sum Auburn í kreppu, av at skula skaffa einar 20.000 dollarar um árið til draktir, ella einar 110.000 krónur, har tey fyri fáum árum síðani kundi klára seg við nøkrum fáum hundrað dollarum.
Continue reading Speedo skorar kassan, meðan ítrótturin bløðir
Danska Svimjisambandið hevur nú givið út fyrr nevnda ‘negativ-lista’, sum sigur hvørjar kappingardraktir ið ikki eru loyvdar svimjarum yngri enn junior og senior at nýta. Eg viðfesti hann her á svimjing.com, og annars kunnu tit lesa offisiellu tíðindini her á svoem.dk.
Continue reading So er danski ‘negativ-listin’ klárur
Nú hevur Craig Lord so eisini tosað við suðurafrikanska supersprintaran Roland Schoeman sum sigur seg gjarna vilja svimja aftur í stuttum buksum, tí sum hann sigur, ‘tað er rúm fyri nýskapan uttan at gera gjøldur burtur úr ítróttinum’. Tit kenna vælsagtans flestu argumentini eftirhondini, so eg leinki bara beinleiðis til samrøðuna millum Craig Lord og Schoeman.
(image courtesy of southafrica.blogspirit.com)
Grant Stoelwinder, venjari hjá avstralska supersprintaranum Eamon Sullivan, heldur sambært swimnews.com, at Speedo LZR Racer betrar ein svimjara umleið 0.3 sekund fyri hvørjar 50 metrar, og at nýtslan av øðrum draktum, og fleiri draktum í senn, ger enn meira mun. Hann heldur at tað tekur virðingina burtur frá íðkarunum – at fólk í dag bara siga ‘ná, ja, tað er jú bara draktin’ – og at vit tí eiga at fara aftur til tær draktir sum vórðu nýttar áðrenn 2008, eisini hóast tað kann merkja at heimsmetini koma at standa í 10 ár. Trupulleikin er bara, hvussu man reint praktiskt tryggjar at svimjarar ikki brúka ólógligar draktir undir tær lógligu, “do we need referees in the marshalling area making sure there is not two suits underneath?”.
(Eamon Sullivan & Stephanie Rice, courtesy of avlxyz, CC Attribution-Share Alike)
Continue reading Venjarin hjá Sullivan vil hava superdraktirnar burtur
Sí www.svoem.dk og swimnews.dk. Forboðið skal galda fyri teir yngru svimjararnar, sum í ár eru gentur føddar í 1995 og seinni, og dreingir føddir í 1993 og seinni. Danska svimjisambandið sigur at orsøkin er partvís svimjiteknisk og partvís økonomisk:
Svømmeteknisk hensyn: Dansk Svømmeunion ønsker, at de yngste svømmere skal lære at svømme hurtigt, have den rigtige kropsposition i vandet og derved svømme teknisk korrekt uden brug af den nyeste teknologi.
Økonomisk hensyn: Det er for Dansk Svømmeunion vigtigt, at alle forældre kan være med rent økonomisk, når svømmerne er helt små, og at dansk svømning således fastholder flest mulige talenter, uden at økonomien skal lægge en dæmper på opbakningen fra forældrene.


text:
Hetta er fimm ára gamla Olya, sum býr í Mogilev, einum parti av Eystur Belarus í Hvítarusslandi. Mamman hevði vanrøkt lítlu Olyu. Mamman hevði stórar rúsdrekka-trupulleikar og fekk tískil ikki tikið sær av Olyu.
Tá ið sosialráðgevarar funnu Olyu, var ongin matur til hennara í húsinum. Tað var ógvuliga skitið inni í húsinum, leikur vóru ongar til Olyu og hon hevði onga rættiliga song. Tosað varð við grannan hjá Olyu, sum kundi siga teimum ógvuliga lítið uttan tað, at Olya aldrin smíltist. Sosialrágevararnir tóku sær so av Olyu. Nú fekk hon góðan mat og góða umsorgan og byrjaði at práta við tey, sum tóku sær av henni. Men tað var ikki, fyrrenn hon fekk eina skógvaeskju, at tað hendi ein verulig broyting hjá henni - nú smíltist hon!! Nú svevur Olya hvørja nátt við dukkuni, sum hon fekk úr skógvaeskjuni.
Søgan um Olyu
Søgan um Lisu
Fyri tveimum árum síðani fekk Lisa staðfest blóðkrabba. Í løtuni hevur hon tað gott, sjálvt um livurin ikki er í góðum standi vegna blóðinfektión, sum hon fekk, meðan hon fekk kemoviðgerð.
OCC vitjaði Lisu heima fyri at geva henni eina skógvaeskju, tí at hon ikki var før fyri at fara hagar, ið skógvaeskjurnar vórðu býttar út í bygdini, har hon býr. Hon smíltist errin, tá hon læt skógvaeskjuna upp og læt seg í húgvu, vøttir og turriklæði, sum onkur í Bretlandi hevði pakkað.
“Tú skalt vita, at vit eru sera takksom fyri hesar gávur,” segði mamma Lisu, sum greiddi frá, hvussu glaðar døtur hennara vóru, tí systirin hevði eisini fingið eina skógvaeskju.
“Tað er ikki neyðugt hjá børnum at fáa nógvar gávur fyri at gleðast. Hesir pakkar eru meir enn nóg mikið til at gleða okkara børn.”
Søgan um Dianu
Eg eiti Diana og eg eri frá Rumenia. Tað er torført at finna orð, ið kunnu greiða frá gleðini, ið eg føldi, tá ið eg fekk mína fyrstu skógvaeskju. Men eg vil gjarna deila mína uppliving við tykkum. Eg fekk gávur, ið eg aldri hevði átt fyrr. Allar besta gávan var lítla bamsan, eg kallaði hana Martin.
Eg minnist, at tá ið eg opnaði skógvaeskjuna og sá bamsuna, helt eg, at mítt sjey ára gamla hjarta fór at bresta. Eg minnist, at eg tók hana upp og vísti bamsuni skúlan hjá mær. Har vóru gamlir, ljótir stólar og borð, og málingin á vegginum var slitin.
Eg minnist, at eg rann heim frá skúla, oman eftir óslætta vegnum. Eg helt í skógvaeskjuni í aðrari hondini og helt fast um bamsuni við hinari. Heima hjá okkum var einki gólvteppi, einki rennandi vatn, eingin hiti ella ravmagn – har vóru bara skitin børn, .........Les meira
Søgur:
Hetta eru húsini hjá einum 17-ára gomlum drongi úr einari lítlari bygd í Rumenia. En dagin hoyrdi hann at jólagávur fóru at verða býttar út til børnini í bygdini, so hann fór og fekk eina skógvaeskju fulla av gávum. Saman við eskjuni fekk hann ein bókling, sum greiddi frá um føðing Jesusar. Søgan hugtók hann so nógv, at hann byrjaði at ganga í sunnudagsskúlan, har gávurnar vórðu býttar út. Hann fór eisini við, tá tey tað komandi summarið skipaði fyri summarlegum. .... Les meira
Ein familja verður broytt


text:
Væl eydnað bíbliucruise - Norrøna 16 – 18 juni
02.07.2017 - 21:20 - Tíðargrein
Bíbliu- og tónleikaferðin við Norrønu, sum var vikuskiftið 16 – 18 juni, er farin afturum í øllum góðum. Fleiri enn 100 fólk meldaðu seg til ferðina, sum stórtrivust undir øllum túrinum. Luttakararnir komu frá ymiskum samkomubakgrundum, sum als ikki gjørdi ferðina minni litríka.
Farið varð av Havnini kl. 05:00 fríggjamorgunin við gott 800 ferðafólkum. Fyrsta punktið á skránni var fríggjadagin kl.13:00, tá tað varð kunnað um innihaldið í Bíbliu- og Tónleikaferðini. Longu tá varð lagt út við sangi, og tað merktist við tað sama, at fólkð í hópinum longu tá varð samansjóðað til eina eind, sum eyðkendi alla ferðina.
Orsaka av renoveringum umborð á Norrønu, so upplivdu luttakararnir eina innanborðabroyting, sum bert var við til at gera upplivingina enn betur. Tann stóra broytingin sást aftur í Norrøna-Bufféini, sum bæði er moderniserað og gjørd munandi størri, og sjálvur matdiskurin er vorðin størri, sum merkir, at tað nú er nógv rúmligari við diskin.
BÍBLIUTÍMAR OG TÓNLEIKUR
Menniskjan livir tó ikki av búffé eina, men eisini av orði Guds, sum varð borið fram í formi av sangi, vitnisburði, lesnaði, samtalum og ikki minst við bíbliutímum. Tað vóru fýra bíbliutímar undir ferðini, har Svenning av Lofti undirvísti út frá lívssøguni hjá patrialsku familjunum í Gamla Testamenti Ísak, Rebekka, Jákup og Esau.
Jógvan Páll sevdal undirvísti um Jesu afturkomu, har hann eisini kom inn á trongdartíðina í Opinberingsbókini. Eisini fingu luttakararnir fyrilestur um Congo-Trúboðaran og Havnamannin Dollan, sum Óli Jacobsen hevði, samstundis sum hann vísti upprunamyndir frá Congo, sum Dollin sjálvur hevur tikið.
Um kvøldarnar vóru tað tónleikararnir, MC Restorff, Svein í Prestgarði, Dia Hvannastein, Rúni Rógvason og Eyðun Jacobsen, sum áttu skránna. Í heilar tveir tímar fyltu teir skránna út við eini breiðari viftu av solo, duettum, trio og felagssangi.
Í HIRTSHALS
Klokkan 12:30 leygardagin sigldi Norrøna í góðum veðri inn í havnina í Hirtshals, tá tveir bussar stóðu til reiðar at koyra fólkið niðan í gongugøtuna. Fólkið fekk hálvantriðja tíma í gongugøtuni, sum handilslívið fekk ágóðan av. Samkomuhúsið Malta, sum liggur beint inn frá gongugøtuni, var opið, og har var sett ókeypis drekka á borðið, sum var ein kærkomin hvíldarhavn eftir innkeypið í gongugøtuni. Fyristøðuhjúnini Anna og Hans Djurhuus eiga stóra tøkk fyri teirra blíðskap.
Tá klokkan var farin av fýra fór Norrøna úr Hirtshals við kós móti Føroyum, og sunnukvøkldið kl.22:30 var ferðalagið aftur á Havnini, eftir eina ríka ferð í góðum felagsskapi, í góðum veðri og ongum rulli.
Kristiliga tíðindatænastan
v/Poul Jóhan Djurhuus
gjaranes@gmail.com


text:
ES-leki: Danska og svenska krónan noyðast at dvína fyri evruni
Stendur tað til ES-nevndina, hvørva bæði danska og svenska krónan um fá ár, skrivar Frankfurter Allgemeine Zeitung.
Øll tey 27 limalondini, ið verða eftir, tá Bretland hevur framt sítt Brexit, skulu hava evruna sum gjaldoyra innan 2025.
Tað ætlar ES-nevndin at samtykkja sambært skjølum frá einum fundi í Strasbourg í síðstu viku, sum týska blaðið hevur fingið hendur á.
Fundurin varð hildin undan fundinum hjá ES-nevndinum um framtíðina hjá evruni 31. mai. Luttakarar vóru sambært Frankfurter Allgemeine Zeitung ES-fíggjarkommisserurin, Pierre Moscovici, ES-kommisserurin Valdis Dombrovskis og fleiri ES-parlamentspolitikarar.
Nevndin vil hava, at ES-tingið skal hava eftirlit við gjaldoyranum ístaðin fyri núverandi afturlatnu fundirnir, har fíggjarmálaráðharrarnir í evrulondunum luttaka.
Sostatt kunnu fleiri gjaldoyru hvørva, teirra millum krónan í Danmark og Svøríki. Ynskið er at skipa eina egnu evrufíggjarlóg, sum eisini ber í sær egnar skattir. Skattainntøkurnar skulu brúkast til felags íløgur í evrulondunum.
ES-londini, sum í dag standa uttanfyri evruna, eru Svøríki, Danmark, Pólland, Kekkia, Bulgaria, Ungarn og Rumenia.
Sambært svensku sjónvarpsstøðini SVT lýkur Svøríki krøvini at verða limur í evruni, men landið hevur valt at standa uttanfyri gjaldoyrasamstarvið eftir eina fólkaatkvøðu í 2003, har 55,9 prosent søgdu nei til evruna.
Kelda: nrk.no


text:
Set kross í álmanakkan fríggjadagin 20. mai, tí tá hátíðarheldur MBF 35 ára dagin í Norðurlandahúsinum frá kl. 12:30. Lívssøgur, hugleiðingar og tónleikur eyðkenna dagin, sum eisini fer at varpa ljós á stóru borytingarnar seinastu árini, eins og tað eisini verður sett orð á batar, ið eiga at verða gjørdir. Øll eru hjartaliga vælkomin!
Myndin er av Várskránni 2016 hjá Norðurlandahúsinum, sum er komin í hvørt hús.
"Søgan um okkum", sum Erhard Jacobsen hevur skrivað, sigur søguna um MBF. Í fororðunum til bókina sigur Erhard: "Søgan um MBF, Meginfelag teirra brekaðu, sum skjótt hevur 35 ár á baki, er fyrst og fremst ein lýsing av, hvussu MBF hevur stríðst fyri at gerast ein viðurkendur politiskur aktørur í føroysku fólkaræðisligu politisku skipanini. Tað er ikki sum at siga tað at lýsa allar tættirnar í virkseminum hjá MBF hesi nógvu árini, tí málini eru nógv og økið at fara um er stórt og fjølbroytt. Felagið hevur tó eitt greitt mál, og tað er at virka fyri áhugamálum teirra brekaðu í Føroyum."
At MBF varð stovnað sjálvan dagin hjá Sameindu tjóða 24. oktober, er ikki av tilvild. MBF visti eisini, at tað var eitt stórt stig framá, tá ið Løgtingið samtykti ST sáttmálan um rættindi hjá einstaklingum, ið bera brek, 13. mai 2009.
Meginfelag teirra brekaðu varð stovnað 24. oktober 1981. 19. mai 2015 fekk felagið navnabroyting til Meginfelag teirra, ið bera brek.
Endamál felagsins er:
- at virka fyri samstarvi millum tey ymisku áhugafeløgini hjá fólki, ið bera brek í Føroyum
- at virka fyri og stuðla áhugamálum hjá fólki, ið bera brek í Føroyum
- at stuðla teimum einstøku feløgunum í teirra dagliga virksemi
- at luttaka í millumtjóða samstarvi
- at virka fyri at fáa ávirkan og verða hoyrd í málum, ið eru viðkomandi hjá fólki, ið bera brek
Á aðalfundi 19. mai 2015 varð samtykt at broyta navnið á felagnum frá “Meginfelag teirra brekaðu í Føroyum” til “Meginfelag teirra, ið bera brek í Føroyum”. Grundgevingin var, at hetta navnið er meira tíðarhóskandi.
Forkvinnur í MBF hava verið:
Ása Ellefsen (1981-1985)
Margreta Næss (1985-1994)
Doris Hansen (1994-2002)
Marjun Sigurðsdóttir (2002-2004)
Leila Solmunde (2004-2012)
Carita Bjørklund (2012-2014)
Tóra við Keldu (2014-


text:
Vit kenna ivaleyst øll onkran, sum var á lívi undir seinna kríggi. Men fyrra kríggj er longur burtur. Í hesi bókini fært tú høvi at uppliva fyrra kríggj sum eygnavitni og tað í brennideplinum í Flandern í Belgia. Nú havi eg ferðast nakað í Belgia og havi varnast, hvussu nógv fyrra kríggj fyllir teirra søgu og landslag. Landið varð kloyvt av hermótinum, sum var næstan alt kríggið. Skotgravir báðumegin, álop og mótálop alla tíðina. Nógvir, nógvir ungir menn doyðu báðumegin.
Høvundurin Stefan Hertmans arvaði í 1981 tvær tættskrivaðar notesbøkur frá abba sínum Urbain Martien. Tað vóru 600 síður av endurminningum, abbin skrivar um sín ungdóm í Gent og um sína tíð á hermótinum í Flandern. Men noturnar sluppu at liggja í 30 ár, áðrenn hann fór undir bókina. Hann hevur granskað og kannað upplýsingarnar, vitjað støðini, sum abbin nevnir og kent abbans kenslur.
Hesar endurminningar eru grundarlagið undir skaldsøguni, tí at “skaldsøga” stendur uttan á bókini, talan er um tað nýggja tekstaslagið autofiktión, sum Lydia Didriksen greiddi so væl frá í sínum meistarafyrilestri herfyri.
Bókin eitur á upprunamálinum “Orloog en terpentijn”, sum merkir kríggj og terpentin, tað sipar til, at abbin er hermaður og listamálari. Hesi bæði størv er sera torfør at sameina: ræðuleikin í skotgrøvini við runu, mannatrekki og avskotnum limum og so romantiskar myndir av landsløgum og kvinnum.
Pápi Urbain var eisini málari, og hevði til arbeiðis at umvæla freskomálningar í kirkjum og kapellum, og Urbain sat ofta sum smádrongur og eygleiddi pápans fína handarbeiði. Pápin doyði ungur, og saknurin fylgir Urbain alt lívið.
Mamma Urbain hevur eisini eitt stórt pláss í bókini, ein sterk, strong men rættvís kvinna, sum veruliga fær seg roynda, tá ið hon gerst einkja við seks børnum. Tey vóru fátæk, og Urbain arbeiddi sum blaðungur á einum jarnstoypivirki, og tað var eitt ómenniskjaliga hart og heitt arbeiði. At sleppa til hermannavenjingar við reinum klæðum og føstum mattíðum var sum at fáa feriu.
Men so varð hann sendur mitt í eldin á mótið. Áhugaverd er lýsingin av hermansins idealeginleikum, sum abbin átti í ríkiligt mát: dirvi, sjálvsagi, elska at trena hvønn dag, virðing fyri menniskjum og náttúru, heiðurligheit, ærukensla og vilji til at berjast maður ímóti manni (s.235) . Men harðskapur, feikur atburður, ómenniskjalig viðferð og órættvísi gjørdi enda á øllum hesum etiska mynstri, sigur høvundurin. Kanska nakað romantiserandi persónslýsing. Men tað er afturfyri einki romantiskt í lýsingini av lívinum á hermótinum í tí stinkandi, vátu og køldu skotgrøvini. Sum steinur oman á byrðu uppliva hermenninir, at mismunur verður gjørdur millum vallonar og flamlendingar, eisini eitt áhugavert evni.
Eitt høvuðsevni í bókini er kærleikslívið hjá abbanum, sum ein reyður tráður gongur myndin hjá Velaszquez Venus við speglinum. Málningurin ímyndar bæði abbans list, sum í stóran mun var at kopiera, og abbans kærleikslív. Alt sítt lív livdi abbin í einum loyniligum tríkanstdrama : konan, hann og systir konuna, sum var genta hansara, men doyði av sjúku, meðan tey vóru trúlovað. Frásøgufólkið greiðir frá at at kopiera er ikki bara at gera eitt sama slag verk, tað ber til at leggja sítt egna í kopiið.
Fleiri málningar verða greinaðir og tulkaðir í bókini - eisini eitt áhugavert element.
Frásøguviðurskiftini og tíðarperspektivið skifta, frásøgufólkið er abbasonurin, abbin sum barn, abbin sum ungur, abbin sum gamal. Og abbasonurin greiðir eisini frá sínum barndómi saman við abba og ommu.
Ein sera góð bók. Birthe Lundsgaard hevur týtt bókina til danskt.